மலேசியாவுக்குள் நுழைய வைகோவுக்குத் தடை!

மலேசியாவுக்குள் நுழைய ம.தி.மு.க பொதுச் செயலாளர் வைகோவுக்குத் தடை விதிக்கப்பட்டுள்ளது. மலேசிய நாட்டுக்கு ஆபத்தானவர்களின் பெயர் பட்டியலில், வைகோவின் பெயரும் உள்ளதா கத் தெரிவிக்கப்பட்டுள்ளது. வைகோவின் பாஸ்போர்ட்டைப் பறிமுதல்செய்து நடவடிக்கை எடுக் கப்பட் டுள்ளது. இன்றிரவு, விமானத்தில் சென்னைக்குத் திருப்பி அனுப்பப்படுகிறார் அவர். விடுதலைப்புலிகள் அமைப்புடன் வைகோ தொடர்புகொண்டி ருந்ததாக, மலேசிய அதிகாரிகள் தெரிவித்துள்ளனர். இதுகுறித்து ம.தி.மு.க தலைமைக் கழகம், 'மலேசியாவின் பினாங்கு மாநிலத் துணை முதல்வர் பேராசிரியர் இராமசாமியின் மகள் திருமண வரவேற்பு, ஜூன் 10 சனிக்கிழமை மாலை பினாங்கில் நடைபெறுகிறது. அதில் பங்கேற்க வந்த அழைப்பை ஏற்று மலேசியாவுக்குச் செல்வதற்காக சென்னையி லுள்ள மலேசியத் தூதரகத்தில் வைகோ விசா கேட்டு விண்ணப்பித்தார். மலேசியத் தூதரகம் கடந்த வாரமே வைகோவுக்கு விசா வழங்கிவிட்டது. அதன்படி, நேற்று நள்ளிரவு 11.55 மணிக்கு வைகோ தனது செயலாளர் அருணகிரியுடன் மலேசியா புறப்பட்டார். இன்று காலை 6.30 மணிக்கு கோலா லம்பூர் வானூர்தி நிலையம் சென்றடைந்தார். மலேசிய குடிவரவு சோதனையில், “நீங்கள் மலேசிய நாட்டுக்குள் நுழைவதற்குத் தடை விதிக்கப் பட்டிருக்கிறது. எனவே, எங்களது குடிவரவு மேல் அதிகாரிகளைச் சந்தியுங்கள்,” என்று கூறி, அங்கே அழைத்துச் சென்றார்கள். அங்கிருந்த உயர் அதிகா ரிகள், ‘நீங்கள், இலங்கையிலுள்ள விடுதலைப் புலிகள் அமைப்பைச் சார்ந்தவர்’ என்று சொல்லி, விடுதலைப் புலிகள் இயக்கம் தொடர்பாகப் பல கேள்வி களைக் கேட்டனர். ‘இலங்கையில் உங்கள்மீது பல வழக்குகள் உள்ளன’ என்று சொன்னார்கள். “இல்லை, நான் இந்தியக் குடிமகன்,” என்று வைகோ கூறி, கடவுச் சீட்டைக் காட்டியபோதிலும் அதை அவர்கள் ஏற்கவில்லை. 'மலேசியா நாட்டுக்கு ஆபத்தானவர் என்ற பட்டியலில் உங்கள் பெயர் இருக்கிறது. எனவே, உங்களை மலேசியாவுக்குள் நுழைய அனுமதிக்க முடியாது,' என்று கூறி, வைகோவின் கடவுச் சீட்டை வாங்கி வைத்துக்கொண்டனர். இந்தத் தகவலை பேராசிரியர் இராமசாமி அவர்களுக்கு வைகோ தெரிவித்தார். அவரும், பினாங்கு மாநில முதல்வர் லிம் குவான் யங் -கும் எவ்வளவோ முயற்சித்தும் அதிகாரிகள் ஒப்புக்கொள்ளவில்லை. “துணைப் பிரதமர் அலுவலகத்திலிருந்தே எங்களுக்கு உத்தரவு வந்துவிட்டது. அவரை நாங்கள் அனு மதிக்க முடியாது,” என்று சொல்லி, குடிவரவு அலுவலகத்தில் ஆட்கள் நடமாட்டமில்லாத பகுதியில் வைகோவை உட்காரவைத்தனர். “நீங்கள் இந்த இடத்தை விட்டு எழுந்துபோகக்கூடாது. உங்கள் செயலாளர் அருணகிரிக்கு மலேசியா விசா உள்ளது. அவர் முதல் மாடியிலுள்ள உணவகத்துக்குச் சென்று, உங்களுக்கு சாப்பிட ஏதாவது வாங்கி வரலாம்,” என்று சொன்னார்கள். அதற்கு வைகோ, “நான் எதுவும் சாப்பிட விரும்பவில்லை,” என்று சொன் னார். அதிகாரிகள் திரும்பக் கூறியபோதும் சாப்பிட மாட்டேன் என்று கூறிவிட்டார். இன்று இரவு 10.45 மணிக்கு சென்னை வந்து சேர்கின்ற மலேசியன் ஏர்லைன்ஸ் விமானத்தில் வைகோவைத் திருப்பி அனுப்புவதற்கான ஏற்பாடுகளை மலேசிய அதிகாரிகள் செய்துள்ளனர். துணை முதல்வர் இராமசாமி, வைகோவிடம், “ஐயா, உங்களை ஏதும் துன்புறுத்தினார்களா?” என்று கவலையோடு கேட்டார். அதற்கு வைகோ, “அப்படி எதுவுமில்லை. ஆனால், யாரும் சந்திக்க முடியாத இடத்தில் உட்காரவைத்திருக்கிறார்கள்,” என்று கூறினார்', என அறிக்கை வெளியிட்டுள்ளது.


விரைவில் பணக்காரர் ஆகும் திட்டம்.

(பி.ஏ.கந்தையா) தெலுக் இந்தான், இணையத்தின் வாயிலாக சீக்கிரம் பணக்காரராகும் திட்டத்தை விளம்பரப்படுத்தி 51 பேரை ஏமாற்றி 320,000 வெள்ளியை மோசடி செய்த ஆணும் பெண் ணுமாகிய ஒரு ஜோடியினரை போலீசார் கைது செய்து தடுத்து வைத்துள்ளதாக மாவட்ட தலைமை போலீஸ் அதிகாரி உதவி ஆணையர் ஏசிபி வான் ஹசான் பின் வான் முகமட் கூறினார். பொதுமக்கள் முதலீடு செய்யும் பாரத்தில் 10 விழுக்காடு லாப ஈவுத் தொகையை ஒவ்வொரு நாளும் கணக்கிட்டு வழங்குவதாக உறுதியளித்த பிறகுதான் நிறைய வாடிக்கையாளர்களைச் சேர்த்துள்ளனர். இத்திட்டத்தில் குறைந்தது 600 வெள்ளியைச் செலுத்தி உறுப்பினராகலாம். இந்த மோசடி சம்பவத்தில் ஒரு கும்பல் கடந்த மார்ச் மாதம் முதல் செயல்படத் தொடங்கியுள்ளது. புக்கிட் மெர்தாஜம், பூலாவ் பினாங்கைச் சேர்ந்த 29 வயது நிரம்பிய பெண் ஒருவர் மூளையாக செயல்பட்டுள்ளார். இணையத்தில் முதலில் தம் நடவடிக்கையைத் தொடங்கினார். 30 முதல் 50 வயது மதிக்கத்தக்க இரு ஆடவர்களும் ஒரு பெண்மணியும் 19,800 வெள்ளியை இத்திட்டத்தில் முதலீடு செய்தனர். நாள்பட நாள்பட தங் களுக்கு எந்தவிதமான லாப ஈவும் கிடைக்காததைத் தொடர்ந்து தெலுக் இந்தான் போலீஸ் நிலையத்தில் புகார் செய்தனர். புகார் செய்ய விரும்புபவர்கள் 05-6222222 என்ற எண்ணுடன் தொடர்பு கொள்ளலாம். கடந்த 14.6.2017ஆம் தேதி கைது செய்யப்பட்ட இருவரையும் நான்கு தினங்கள் தடுத்து வைப் பதற்கான நீதிமன்ற அனுமதியைப் போலீசார் பெற்றனர். இவர்கள் குற்றவியல் பிரிவு 420இன் கீழ் நீதிமன்றத்தில் நிறுத்தப்படுவார்கள். குற்றச்சாட்டு நிரூபிக்கப்பட்டால் 10 ஆண்டுகளுக்கும் மேற்போகாத சிறைத் தண்டனை அல்லது பிரம்படி அல்லது இரண்டுமே விதிக்கப்படலாம்.


பெண்களுக்கு அறிவுரை

இதுபற்றிய ஒரு வசனம், “நபியே! உம்முடைய மனைவிகள், உம்முடைய புதல்விகள் மற்றும் நம்பிக்கையாளரின் மனைவியர் ஆகியோரிடம் கூறும்: அவர்கள் தங்களுடைய துப்பட்டிகளின் (சேலை) முந்தானையை தங்களின் மீது தொங்க விட்டுக் கொள்ளட்டும் (இழுத்து போர்த்துதல்). அவர்களை அறிந்து கொள்வதற்கும், அவர்கள் தொல்லைக்கு ஆளாகாமல் இருப்பதற்கும் இதுவே மிகவும் ஏற்ற முறையாகும். அல்லாஹ் பெரும் மன்னிப்பாளனாகவும், கிருபை மிக்கவனாகவும் இருக்கிறான்,” என்கிறது.


மெட்ரிகுலேசன் இனியும் அவசியமில்லை.

கோலாலம்பூர்,

இருபது ஆண்டுகளுக்கு முன்பு அறிமுகமான மெட்ரிகுலேஷன் கல்வி முறை இனியும் பொருத்தமான ஒன்று அல்ல என கூறுகிறார் முன்னாள் நிதி யமைச்சர் துன் டாயிம் ஸைனுடின். கல்வியில் இன ஏற்றத்தாழ்வை சரிசெய்வதற்காக ஒரு காலத்தில் மெட்ரிகுலேஷன் அறிமுகம் செய்யப்பட்டது. ஆனால், அம்மாதிரியான சூழ்நிலை இனியும் இல்லை என்று அவர் கருத்துரைத்தார். இருந்தாலும், மெட்ரிகுலேஷன் கல்வி முறை அகற்றப்பட்டால் நம்பிக்கைக் கூட்டணியைக் குறை சொல்வதற்கு எதிர்க்கட்சியினர் இதனை ஒரு கருவியாகப் பயன்படுத்திக்கொள்வர்.

Read More: Malaysia Nanban Tamil Daily on 13.5.2019


புகைபிடிப்பது போன்ற காட்சியை வெளியிட்டு தமிழக மக்களுக்கு விஜய் என்ன சொல்ல வருகிறார்?

கலாநிதி மாறனின் சன் பிக்சர்ஸ் தயாரித்து நடிகர் விஜய் நடித்துள்ள சர்கார் என்ற தலைப்பிலான திரைப்படத்தில் முதல் சுவரொட்டி இரு நாட்களுக்கு முன் வெளியிடப்பட்டது. அதில் நடிகர் விஜய் ஸ்டைலாக சிகரெட் பிடிப்பது போன்று இடம் பெற்றிருக்கும் காட்சியைக் கண்டு அதிர்ச்சியடைந்தேன். பிஞ்சுகளின் மனதில் நஞ்சை விதைப்பதைவிட மோசமான இச்செயல் கடுமையாகக் கண்டிக்கத்தக்கது என பாமக நிறுவனர் ராமதாஸ் தெரிவித்துள்ளார்.
இதுகுறித்து இன்று அவர் வெளியிட்டுள்ள அறிக்கையில்,
திரைப்படங்கள் மக்களின் பொழுதுபோக்குக்கான தலைசிறந்த ஊடகம் ஆகும். அவற்றின் மூலம் மக்களிடம் நல்லெண்ணங்களையும் விதைக்கலாம்; நஞ்சையும் விதைக்கலாம். ஒரு திரைப்படத்தின் முதல் சுவரொட்டியை வெளியிடும்போதே அத்திரைப்படத்தின் கதாநாயகன் சிகரெட் பிடிப்பது போன்ற காட்சியை வெளியிடுவது எந்த வகையில் சரியானதாக இருக்கும்.

இதன்மூலம் படத்தின் நாயகன் விஜய் முதல் படக்குழுவினர் வரை தமிழ்நாட்டு மக்களுக்கு என்ன செய்தியை சொல்ல வருகிறார்கள்? புகைப்பது உடலுக்கும், உடல் நலனுக்கும் தீங்கானது என்று சிகரெட் தயாரிப்பு நிறுவனங்கள் தொடங்கி, உலக சுகாதார நிறுவனம் வரை அனைவரும் அறிவுறுத்தி வரும் நிலையில், விஜய் புகைக்கும் காட்சியைப் பார்க்கும் சிறுவர்கள் புகை நல்லது என நினைத்து அப்பழக்கத்துக்கு அடிமையாகி விட மாட்டார்களா? இது தான் தமது ரசிகர்களுக்கு நடிகர் விஜய் காட்டும் நல்வழியா? சர்ச்சையை ஏற்படுத்தி அதன் மூலம் விளம்பரம் தேடும் நோக்குடன் இவ்வாறு செய்யப்பட்டிருந்தால் அதை விட பெரிய இழிவு இல்லை.

திரைப்படத்தில் வரும் காட்சிகளால் இளைஞர்கள் புகைக்கு அடிமையாகி விடக் கூடாது என்பதால் தான் முன்னணி நடிகர்கள் நடித்த படங்களில் புகைக்கும் காட்சிகள் இடம்பெற்றிருந்ததை எதிர்த்து ஏராளமான போராட்டங்களை நடத்தியிருக்கிறோம். மருத்துவர் அன்புமணி இராமதாஸ் மத்திய சுகா தார அமைச்சராக இருந்த போது, அவரது வேண்டுகோளை ஏற்று நடிகர் விஜய் உள்ளிட்ட ஏராளமான தமிழ் மற்றும் இந்தி திரைப்பட நடிகர்கள் புகைக்கும் காட்சிகளில் நடிப்பதை கைவிட்டனர்.
தொடக்கத்தில் இத்தகைய அறிவுரைகளை மதிக்காத நடிகர் ரஜினிகாந்த், பின்னர் 2012-ஆம் ஆண்டு அவரது பிறந்த நாள் விழாவில் பேசும் போது,‘‘அவர் (இராமதாசு) சொன்ன கருத்து ரொம்ப நல்ல கருத்து. அதற்கு பிறகு நான் நடிக்கின்ற படங்களில் சிகரெட் பிடிக்கும் காட்சியை வைக்கவில்லை. ரசிகர்கள் புகைப் பழக்கத்தை கைவிட வேண்டும்’’ என்று கேட்டுக்கொண்டார்.
இத்தகைய நடவடிக்கைகளால் புகையின் தாக்கம் குறைந்து வரும் நிலையில், இப்போது சிகரெட் சாத்தானை தூக்கிப் பிடிக்கும் செயல்களில் நடிகர் விஜய் ஈடுபடக்கூடாது. திரைத்துறையினருக்கும் சமூகப் பொறுப்பு தேவை. தூத்துக்குடி துப்பாக்கிச் சூட்டில் கொல்லப்பட்டவர்களின் குடும்பங்களை நள்ளிரவில் சந்தித்து ஆறுதல் கூறி, நிதியுதவி வழங்கிய விஜய்யின் செயல் பாராட்டத்தக்கது. அது தான் சமூகப் பொறுப்பு.
அதேபோல், புற்றுநோய் மருத்துவமனைக்கு அறக்கட்டளை சார்பில் ஆண்டுதோறும் சன் பிக்சர்சின் செயலும் சமூக அக்கறை தான். இந்த சமூக அக்க றைகள் உண்மையானவையாக இருந்தால் சர்கார் படத்தின் புகைக் காட்சியை நடிகர் விஜய்யும், சன் பிக்சர்சும் உடனே நீக்க வேண்டும். இவ்வாறு அவர் கூறியுள்ளார்.


மனைவி சுமித்திராவை வீட்டிற்குள் புதைத்த கணவர்!!

இலங்கையில் அங்குரங்கெத்த எனும் பிரதேசத்தில் தோட்டத்தில் மனைவியை கொலை செய்து வீட்டுக்குள் புதைத்து வைத்திருந்தார் என சந்தேகத்தின் பேரில்தே போலீஸாரால் 48 வயதான ஒருவர் கைது செய்யப்பட்டுள்ளார். சந்தேக நபர் தனது முதல் மனைவி வேலைக்காக வெளிநாடு சென்றிருந்த சந்தர்ப்பத்தில், சுமித்திரா என்ற 28 வயதுடைய பெண்ணுடன் கடந்த நான்கு வருடங்களாக குடும்பம் நடத்தி வந்ததில் மூன்று வயது ஆண் குழந்தை ஒன்றும் உள்ளது. இந்நிலையில் சந்தேக நபர் இன்னொரு பெண்ணுடனும் காதல் தொடர்பில் இருந்துள்ளார். இதை சுமித்ரா கண்டித்துள்ளார். இந்நிலையில் இருவருக்கும் சண்டை முற்றியதைத் தொடர்ந்து சுமித்ரா கொலை செய்யப்பட்டு வீட்டுக்குள் குழி தோண்டி புதைக்கப்பட்டாராம். போலீஸார் குறித்த வீட்டை சோதனையிட்டு அவ்விடத்தை தோண்டிய பொழுதே சுமித்திராவின் சடலம் மீட்கப்பட்டது. கணவர் கைது செய்யப்பட்டு சிறையில் வைக்கப்பட்டுள்ளார்.


மலாய்க்காரர்கள் இடையே பிளவு!

மலாய்க்காரர்கள் அரசியலில் பிளவுபட்டிருப்பது ஜ.செ.க. அரசியல் அரங்கில் கொடிகட்டி பறக்க வழிகோலும் என்று கூறப்படுவது குறித்து கருத்துரைத்த அம்னோ மூத்த தலைவர் துங்கு ரசாலி ஹம்சா, இப்போது ஐந்து மலாய் அரசியல் கட்சிகள் இருப்பது அப்படிப்பட்ட எண்ணத்தைத் தோற்றுவித்திருப்பதாகக் கூறினார். இப்படிப்பட்ட நிலைமையில் அடுத்த பொதுத் தேர்தலில் ஆதிக்கம் செலுத்துவதும் நம்மை வெற்றி கொள்வதும் ஜ.செ.க.வுக்கு எளிதாக இருக்கும் என்று நினைக்கத் தோன்றும் என்றார். அது அவ்வளவு எளிதல்ல. ஆனால், சிலர் அப்படி நினைப்பது இயல்புதான். சினார் ஹரியான் நாளேட்டுக்கு வழங்கிய நேர்காணல் ஒன்றில் தெங்கு ரசாலி அவ்வாறு கூறினார். கிளந்தான் இளவரசரும் அம்னோ மூத்த தலைவருமான அவரிடம், மலாய்க்காரர் மேன்மைக்காக அம்னோவையும் பாஸையும் ஒன்றிணைக்க முயற்சிகள் மேற்கொள்ளப்பட வேண்டுமா? என்று வினவப்பட்டது. முன்பு மலாய்க்காரர் அரசியல் ஆதரவை அம்னோ, பாஸ், மலாய்க்காரர்களைப் பெரும்பான்மையாகக் கொண்ட பிகேஆர் மூன்றும் பகிர்ந்து கொண்டிருந்தன. இப்போது அவர்களின் ஆதரவுக்காக மேலும் இரு கட்சிகள் போராடுகின்றன. ஒன்று பாஸிலிருந்து பிரிந்து சென்றவர்களால் அமைக்கப்பட்ட பார்ட்டி அமானா நெகாரா(அமானா). இன்னொன்று அம்னோவிலிருந்து பிரிந்து சென்ற பார்ட்டி பிரிபூமி பெர்சத்து மலேசியா(பெர்சத்து). இத்தகைய பிளவை அடுத்து அம்னோவும் பாஸும் நெருங்கி உறவாடுவதைப் பார்க்கிறோம். கட்சித் தலைவர்கள் டத்தோஸ்ரீ நஜீப் துன் ரசாக்கும், அப்துல் ஹாடி ஆவாங்கும் ஒரே மேடையைக் கூட பகிர்ந்து கொண்டிருக்கிறார்கள். ஆனால், குவாங் மூசா நாடாளுமன்ற உறுப்பினருமான துங்கு ரசாலி ஹம்சா, அம்னோ அடிநிலை உறுப்பினர்கள் அம்னோ- பாஸ் இணைப்பை எதிர்க்கிறார்கள் என்றார். அடிநிலை உறுப்பினர்கள் பாஸுடன் இணைவதை விரும்பவில்லை என்பதால் அடுத்த பொதுத் தேர்தலில் பாஸை எதிர்க்கத்தான் வேண்டியிருக்கும். பாஸில் உள்ளவர்களின் நினைப்பும் அதுதான். அவர்களும் அம்னோவுடன் சேர்வதை விரும்பவில்லை என்றார்.


நடிகனாகி இருந்தால் ஜெயலலிதாவுடன் நடித்திருப்பேன்: சட்டமன்றத்தில் துரைமுருகன் சுவாரஸ்ய பேச்சு!

நான் நடிகனாகி இருந்தால் ஜெயலலிதாவுடன் நடித்திருப்பேன் என திமுக துணைப்பொதுச்செயலாளர் துரைமுருகன் சட்டமன்றத்தில் தெரிவித்துள்ளார்.

சட்டமன்றத்தில் இன்று பேசிய துரைமுருகன், ’சேக்ஸ்பியர் சொன்னதுபோல் அனைத்து எம்எல்ஏக்களும் நடிக்கிறோம் சபாநாயகரும் நடிக்கிறார்’ என அவர் கூறினார். தொடர்ந்து, சபாநாயகர் தனபால், நீங்க சிறுவயதில் நாடகத்தில் நடித்தீர்களா என துரைமுருகனிடம் கேள்வி எழுப்பினார்.
இதற்கு பதிலளித்த துரைமுருகன் ஆமாம்.. ’நான் நடிகனாகி இருந்திருந்தால் ஜெயலலிதாவுடன் நடித்திருப்பேன்’ என்று அவர் கூறியதும் அவையில் பெரும் சிரிப்பலை எழுந்தது.


லியோனல் மெஸ்சி ஓய்வு!

டோஹா, டிச. 15-

கட்டார் உலகக் கிண்ண கால்பந்துப் போட்டியுடன் தாம் ஓய்வு பெறலாம் என அர்ஜெண்டினா வீரர் லியோனல் மெஸ்சி கோடி காட்டியுள்ளார். உலகின் முன்னணி கால்பந்து வீரர்களில் ஒருவராக லியோனல் மெஸ்சி விளங்கி வருகிறார். அர்ஜெண்டினாவின் தேசிய ஆட்டக்காரரான மெஸ்சி, டியாகோ மரடோனாவிற்கு அடுத்து அவ்வணிக்கான பல சாதனைகளை படைத்துள்ளார்.

குறிப்பாக அர்ஜெண்டினா அணிக்காக பல வெற்றிகளை தேடித் தந்துள்ளார். ஆனால் அவரால் ஒரு முறை கூட உலகக் கிண்ணத்தை வெல்ல முடியவில்லை. இந்தவொரு சூழ்நிலையில் கட்டார் உலகக் கிண்ண கால்பந்துப் போட்டியின் இறுதியாட்டத்திற்கு இவர் தலைமையிலான அர்ஜெண்டினா அணி முன்னேறி உள்ளது. உலகக் கிண்ணத்தை வெல்ல அர்ஜெண்டினா அணிக்கு இதுவொரு மகத்தான வாய்ப்பாகும் என கால்பந்து ஆர்வாளர்கள் கூறுகின்றனர்.

இந்நிலையில் செய்தியாளர்களிடம் பேசிய லியோனல் மெஸ்சி, உலகக் கிண்ண கால்பந்துப் போட்டியின் இறுதியாட்டத்திற்கு முன்னேறி உள்ளது மகிழ்ச்சியாக உள்ளது. இறுதியாட்டத்தில் வெற்றி பெற்று உலகக் கிண்ணத்தை கைப்பற்ற அர்ஜெண்டினா அணி இறுதி வரை போராடும். எந்தவொரு சூழ்நிலையிலும் அம்முயற்சியில் இருந்து பின்வாங்காது. அதே வேளையில் கட்டார் உலகக் கிண்ண இறுதியாட்டம்தான் என்னுடைய அர்ஜெண்டினா அணிக்கான கடைசி ஆட்டமாக கூட இருக்கலாம் என்று மெஸ்சி கூறியுள்ளார்.

இதனிடையே அர்ஜெண்டினா அணிக்காக 172 ஆட்டங்களில் லியோனல் மெஸ்சி விளையாடி உள்ளார் என்பது குறிப்பிடத்தக்கது.


நடிகர் சிம்பு ஏமாற்றியதால் நடுரோட்டுக்கு வந்துவிட்டேன்

தங்கமுகையதீன்

சென்னை,டிச.2- நடிகர் சிம்பு ஏமாற்றியதால் ரூ.20 கோடிக்கு நஷ்டம் ஏற்பட்டு நடுரோட்டுக்கு வந்துவிட்டேன் என்று பிரபல தயாரிப்பாளர் மைக்கேல் ராயப்பன் நிருபர்களிடம் தெரிவித்தார்.

இதுகுறித்து அவர் நிருபர்களிடம் கூறியதாவது: நான் ஏற்கனவே கோரிப்பாளையம் பட்டத்து யானை போன்ற பல படங்களை தயாரித்தவன். நடிகர் சிம்புவை வைத்து அன்பானவன் அசராதவன் அடங்காதவன் என்ற படத்தை தயாரித்தேன். இப்படத்தின் ஒப்பந்தத்தில் இரண்டு மாதங்களில் படத்தை முடிக்க கால்ஷீட் தருகிறேன் என்று கூறியிருந்தார். ஆனால் அவர் 27 நாட்கள் மட்டுமே நடித்துக் கொடுத்தார். பலமுறை அவரை தொடர்பு கொண்ட போதும் கூட செல்போனை எடுப்பதில்லை. அதனால் அவரது வீட்டுக்குச் சென்றேன்.

நான் நடித்துக் கொடுத்ததை வைத்து படத்தை முடித்துவிடுங்கள். இப்படத்தின் இரண்டாம் பாகத்தில் முழுவதுமாக நடித்துத்தருகிறேன் என்றார். நானும் முதல்பாகத்தை டூப் நடிகர்களை போட்டு படத்தை முடித்தேன். அந்த படம் சரியாக ஓடவில்லை. அதில் எனக்கு நஷ்டம் ஏற்பட்டது. இரண்டாம் பாகத்தின் படபிடிப்பை தாய்லாந்தில் எடுக்க வேண்டும் என்றார்.

நானும் படக்குழுவினருடன் தாய்லாந்து சென்று இருபது நாட்கள் தங்கியிருந்து படபிடிப்பு இடங்களை தேர்வு செய்துவிட்டு சிம்புவை அழைத்தோம். அவர் வரமறுத்துவிட்டார். அத்துடன் நான் நடிக்க இரண்டு வருடங்கள் ஆகும் என்று தொலைபேசியில் கூறினார். இதனால் பதறிப்போன நான் படக்குழு வினருடன் சென்னை வந்தோம். இதுவரை எனக்கு ஒப்பந்தப்படி நடித்துத் தரவில்லை. நான் கடன்வாங்கித்தான் படத்தை தயாரித்தேன். எனக்கு பைனான்ஸ் செய்தவர்கள் பணம் கேட்டு என்னை நெருக்கிறார்கள்.

இதுவரை எனக்கு ரூ. 20 கோடி நஷ்டம் ஏற்பட்டுள்ளது. இதுகுறித்து தயாரிப்பாளர் சங்கத்தில் புகார் அளித்துள்ளேன். அவர்கள் எனக்கு நியாயம் வழங்கு வார்கள் என்று எதிர்பார்க்கிறேன். இவ்வாறு தயாரிப்பாளர் மைக்கேல் ராயப்பன் சிம்புவைப்பற்றி நிருபர்களிடம் தெரிவித்தார்.


வரலாறு படைத்தார் டத்தோ அமார் சிங்.

மலேசிய வரலாற்றில் சீக்கியர் ஒருவர் முதல் முறையாக போலீஸ் படையின் மிக உயர்பதவியான புக்கிட் அமான் போலீஸ் தலைமையக வர்த்தக குற்றப்புலனாய்வுத்துறையின்  இயக்குநராக ( சி.சி.ஐ.டி. டைரக்டர்) நியமிக்கப்பட்டுள்ளார். கோலாலம்பூர் மாநகர் போலீஸ் தலைவராக நியமிக்கப்பட்ட

17 மாதங்களிலேயே டத்தோ அமார் சிங், அந்த உயர் பதவிக்கு உயர்த்தப்பட்டுள்ளார். போலீஸ் படையில் மேற்கொள்ளப்பட்ட சீரமைப்பில் 59 வயதான அமார் சிங் அப்பொறுப்புக்கு  நியமிக்கப்பட்டுள்ளார். நாட்டில் நடக்கும் பலதரப்பட்ட குற்றச்செயல்களை தடுப்பது, முறியடிப்பது போன்ற போலீஸ் படையின் முதன்மையான இலாகாவாக புக்கிட் அமான்  போலீஸ் தலைமையக குற்றப்புலனாய்வுப்பிரிவு அமைகிறது. போலீஸ் படையில் மிக நிபுணத்துவம் வாய்ந்தவர்கள் மட்டுமே அப்பொறுப்புக்கு நியமிக்கப்பட்டிருப்பது வழக்கமான நடைமுறையாகும்.

வரும் சனிக்கிழமை டத்தோ அமார் சிங், அந்த புதிய பொறுப்பை ஏற்கவிருக்கிறார். அமார் சிங், கோலாலம்பூர் போலீஸ் தலைவராக இருக்கும் இவ்வேளையில் அவர் ஆகக்கடைசியாக கையாண்ட மிகப்பெரிய குற்றச்செயல் சம்பவம், கோலாலம்பூர், டத்தோ கிராமாட்டில்  கடந்த செப்டம்பர் 14 ஆம் தேதி சமயப்பள்ளி தீ வைக்கப்பட்ட சம்பவமாகும். அதில் 23  மாணவர்களும் 2 ஆசிரியர்களும் உயிரிழந்தனர். அது ஒரு விபத்து என்று  முதலில் கூறப்பட்டது. பின்னர்  அது தீவைக்கப்பட்ட சம்பவம்  என்று துரிதமாக கண்டுபிடித்து 11 க்கும் 18 க்கும் இடைப்பட்ட வயதுடைய எழுவரை கைது செய்த  பெருமை அமார் சிங்கையே சேரும்.

Read More: Malaysia Nanban News Paper on 12.10.2017


பெண்களின் ஒப்புதலுடன்தான் அந்தரங்கம்!

விமானப் பணிப் பெண்களுக்கான நேரடிப் பேட்டியின் போது, அப்பெண்களை இடுப்புக்கு மேல் தங்கள் உள்ளாடையுடன் நிற்க வைத்து சோதனை செய் யப்பட்டதாக கூறப்படும் பரபரப்பான தகவலை தொடர்ந்து, மலிண்டோ ஏர் அதன் பணியமர்த்த நேர்காணல் முறைகளை தற்காத்து அறிக்கை வெளியிட் டுள்ளது. உடலில் வெளியே தெரியக்கூடிய, பச்சைக் குத்தியது போன்ற அடையாளங்களுக்காக அப்பெண்கள் சோதனை செய்யப்படுவர். எனினும், அது தனிப்பட்ட அறையில் அந்தரங்கமாக நடத்தப்படும் ஒன்று. அதிலும், பெண் மேற்பார்வையாளர்கள் தொழில் நிபுணத்துவ முறைப்படி அதனை மேற்கொள்வர் என்று மலிண்டோ அந்த அறிக்கையில் குறிப்பிட்டுள்ளது. நேர்காணலுக்கு வரும் பெண்களுக்கு இந்த முறைகள் பற்றி முன் கூட்டியே விளக்கம் அளிக்கப்படுவதுடன், அவர்களின் ஒப்புதலும் பெறப்படும் என்றும் அது தெரிவித்தது.விமானப் பணிப்பெண் பொறுப்புக்கான நேர்காணலுக்கு வரும் பெண்களை தங்கள் மேலாடையைக் கலையச் சொல்லி சோதனை செய் ததுடன், தங்கள் பாவாடையை தூக்கிக் காட்டும்படியும், கால்சட்டையை மேலே உயர்த்திக் காட்டும்படியும் அல்லது தாங்கள் அணிந்திருக்கும் நைலோன் காலுறைகளை கழற்றச் சொல்லியும் பணிக்கப்பட்டிருக்கின்றனர் என தெ மலாய் மெயில் நாளேட்டில் நேற்று வெளியான பரபரப்பான செய்தி குறித்து கருத்துரைத்து மலிண்டோ அந்த அறிக்கையை வெளியிட்டுள்ளது. இணையத்தள பயனர்கள் மலிண்டோவின் இச்செயலை கண்டித்துள்ளனர். நாடாளுமன்ற எதிர்க்கட்சி பெண் உறுப்பினர்கள் இம்மாதிரியான நேர்காண லுக்கு முற்றுப்புள்ளி வைக்கும்படி வலியுறுத்தியது மட்டுமின்றி, மலேசிய பெண்களிடம் மலிண்டோ மன்னிப்புக் கேட்க வேண்டும் என்றும் கோரி யுள்ளனர். எனினும், இதுதான் தாங்கள் கையாண்டு வரும் நேர்காணல் முறை என்றும், கடந்த 2013-ஆம் ஆண்டு மலிண்டோ தோற்றுவிக்கப்பட்டது முதல் இந்த முறைதான் கடைபிடிக் கப்பட்டு வந்துள்ளது என்றும் அந்த அறிக்கை கூறுகிறது. 4 ஆண்டுகளாக நாங்கள் இதனை கடைபிடித்து வருகிறோம். இதுவரை 700-க்கும் மேற்பட்ட பெண் பணியாளர்களை வேலைக்கமர்த்தியிருக்கிறோம் என்று மலிண்டோ மேலும் கூறியது.


மானியமும் இல்லை. நிதியுதவியும் இல்லை.

(எம்.கே.வள்ளுவன்) லாயாங்- லாயாங்,

செம்புரோங் தோட்டத் தமிழ்ப்பள்ளி, கடந்த ஓராண்டாக அரசாங்கத்திடமிருந்து எந்த விதமான மானியமும் உதவிகளும் இன்றி தத்தளித்துக் கொண்டி ருப்பதாக பள்ளியின் வாரியக் குழுத்தலைவர் எம்.சுந்தரம் நேற்று தெரிவித்தார். அது மட்டுமின்றி, இப்பள்ளிக்கு முந்தைய அரசாங்கம் வழங்கி வந்த நிதி கடந்த பிப்ரவரி மாதத்துடன் முடிந்து விட்டதால், கடந்த மூன்று மாதங்களாக மாணவர்களுக்கான பஸ் கட்டணத்தையும் செலுத்த முடிய வில்லை என்று அவர் கூறினார்.

Read More: Malasyia Nanban Tamil Daily on 7.5.2019


355 சட்டத் திருத்த மசோதாவை அரசாங்கமே தாக்கல் செய்யும் !

இந்நாட்டில் இஸ்லாமிய சட்டத்தை அமல்படுத்தும் விவகாரம் பல்வேறு சர்ச்சைக்குள்ளாகி வரும் வேளையில், 355 சட்டத் திருத்த மசோதாவை அர சாங்கமே இப்போது நடைபெற்று வரும் நாடாளுமன்றக் கூட்டத்தில் தாக்கல் செய்யும் என்று துணைப் பிரதமர் டத்தோஸ்ரீ அகமட் ஜாஹிட் ஹமிடி கூறி னார். இந்நாட்டிலுள்ள இதர சமயத்தினருக்கு மிரட்டல் கொடுக்கா வண்ணம் இந்நாட்டிலுள்ள முஸ்லிம்களின் விருப்பத்தை நிறைவேற்றுவதற்கு பிரதமர் டத்தோஸ்ரீ நஜீப் துன்ரசாக் விருப்பம் கொண்டுள்ளதாக அவர் சொன்னார். இந்நாட்டில் முஸ்லிம் சமயத்தை வளர்க்கும் அதேவேளையில், இந்நாட்டில் வாழும் இதர சமயத்தினரின் நலனுக்குப் பாதிப்பு வராமல், தேசிய முன்ன ணியும், முன்பு நமக்கு ஜென்ம விரோதிகளாக இருந்த புதிய நண்பரும் சேர்ந்து இந்த சட்டத் திருத்தத்தை தாக்கல் செய்ய முன்வந்துள்ளதாக அவர் சொன்னார். இந்நாட்டிலுள்ள மலாய்க்காரர்களை ஒன்றுபடுத்துவதற்கு, நாம் சிறு கும்பல் கொண்ட நண்பர்களை இழந்தாலும் பரவாயில்லை. ஆனால், நம்முடன் தொடர்ந்து போராடுவதற்கு நமக்கு பெரிய அளவில் புதிய நண்பர்கள் கிடைத்துள்ளனர் என்றார். இப்போது நமக்கு கிடைத்துள்ள புதிய நண்பர்கள் முன்பு நமக்கு பகைவர்களாக இருந்து வந்தனர். ஆனால், அவர்கள் மற்ற சமயத்தினரை புறந்தள்ளாமல், நம்முடன் இணைந்து அப்பிரச்சினைக்குத் தீர்வு காண முன்வந்துள்ளனர் என்றார். நேற்று திரெங்கானு அரங்கத்தில் கிளை அளவிலான அம்னோ கூட் டங்களைத் தொடக்கி வைக்கும் அதேவேளையில், போட்டிகளில் வெற்றி பெற்றவர்களுக்கு பரிசுகளை எடுத்து வழங்கிய பின்னர் அவர் செய்தி யாளர்களிடம் இவ்வாறு தெரிவித்தார்.


சந்தேக கணவன் ; ஒவ்வொரு லைக்குக்கும் ஒவ்வொரு குத்து மனைவிக்கு நடந்த கொடுமை

உருகுவே நாட்டின் சன்சின் மாகாணம், நெம்பி பகுதியைச் சேர்ந்தவர் அடோல்பினோ. இவரது கணவர் கேலியானோ. தனது மனைவி அடோல்பினோ மீது சந்தேகம் கொண்டு, அவரைத் தாக்குவதும், வீட்டில் அடைத்து வைத்து சித்தரவரை செய்தும் வந்துள்ளார்.

மனைவி அடோல்பினோவின் பேஸ்புக் பக்கத்தினை முழுவதுமாக கேலியானோ பொறுப்பில் எடுத்துக் கொண்டார். பின்னர், மனைவியின் புகைப்ப டத்தை பதிவிட்டு, அதற்கு வரும் லைக், கமெண்ட், ரியாக்ஷன் என அனைத்துக்கும் ஒவ்வொரு குத்துவிட்டு சித்தரவதை செய்து வந்துள்ளார்.

சித்தரவதைக்கு ஆளான அடோல்பினோவின் நிலையைப் பார்த்த, கேலியானோவின் தந்தை போலீசில் புகார் அளித்தார். இதையடுத்து போலீசார் கேலி யானோவை கைது செய்தனர். கேலியானோவின் தாக்குதலுக்கு ஆளான அடோல்பினோவின் வாய் உடைந்து விட்டதாகவும், அடையாளம் தெரியாதபடி முகம் வீங்கி உள்ளது. இதையடுத்து அவர் மருத்துவமனையில் அனுமதிக்கப்பட்டார். மேலும் அவருக்கு முக ஒழுங்கமைப்பு சிகிச்சை செய்து கொள்ள உள்ளதாகவும் தெரிகிறது.

மனைவியை சித்தரவதை செய்த கேலியானோ கைது செய்யப்பட்டார். அவருக்கு 30 ஆண்டுகள் வரை சிறைத் தண்டனை கிடைக்கும் என்றும் கூறப்ப டுகிறது.


மகாதீருக்கு எதிராக அன்வார் திருப்பபடுகிறார்?

1990 ஆம் ஆண்டு பேங்க் நெகாராவிற்கு ஏற்பட்ட மிகப் பெரிய அந்நியச் செலாவணி இழப்புத் தொடர்பான ஊழலில் சிறப்பு பணிக் குழுவிற்கு நான் வழங் கிய வாக்குமூலத்தை துன் மகாதீருக்கு எதிராக பயன்படுத்த அரசாங்கம் இப்போது திட்டம் கொண்டுள்ளதாக டத்தோ ஸ்ரீ அன்வார் இப்ராஹிம் நேற்று கூறினார். அந்த ஊழலை விசாரணை செய்வதற்கு அமைக்கப்பட்ட சிறப்பு விசாரணைக்குழுவிடம் 1990 இல் பேங்க் நெகாராவிற்கு ஏற்பட்ட இழப்பிற்கு டான்ஸ்ரீ நோர் முகமட் யாக்கோப் தான் மூலகாரணம் என்று நான் தெரிவித்து இருந்தேன். தற்போது அரசாங்கத்திற்கு எதிராக செயல்படும் முன்னாள் பிரதமரும் பார்டி பிரிபூமி பெர்சத்து மலேசியா கட்சியை தோற்றுவித்தவருமான துன் மகாதீருக்கு எதிராக என்னுடைய வாக்கு மூலத்தை பயன்படுத்த அரசாங்கம் விரும்புகிறது என்று அன்வார் தெரிவித்தார். பேங்க் நெகாராவின் அந்நியச் செலாவணியில் ஏற்பட்ட இழப்பினால் டான் ஸ்ரீ நோர் முகமட் யாக்கோப் பதவி விலக வேண்டும் என்று நான் தொடர்ந்து வலியுறுத்தி வந்தேன். நேற்று இங்குள்ள உயர்நீதிமன்றத்தில் விசாரணைக்கு வந்திருந்த அன்வார், பின்னர் செய்தியாளர்களிடம் இதனை தெரிவித்தார். எனினும் டான்ஸ்ரீ நோர் முகமட் யாக்கோப், பின்னர் துன் அப்துல்லா அகமட் படாவி நாட்டின் பிரதமராக பொறுப்பேற்ற போது, இரண்டாவது நிதி அமைச் சராக நியமிக்கப்ப்ட்டார். ஆனால், நான் நிதி அமைச்சராக பொறுப்பேற்றிருந்த காலத்தில் டான்ஸ்ரீ நோர், எந்த சமயத்திலும் அந்த நிதி கழகத்தில் சம்பந்தப்படக் கூடாது என்று நிபந்தனை விதிக்கப்பட்டிருந்தது. ஆனால், அப்துல்லா அகமட் படாவி காலத்தில் டான்ஸ்ரீ நோர் இரண்டாவது நிதி அமைச்சராக பொறுப்பேற்றார். நான் அவரை பதவி விலகும்படி அறிவுறுத்தியபோது, தேசிய முன்னணி மற்றும் அம்னோ தலைவர்கள் அதனை பொருட்படுத்தவில்லை. இந்நிலையில், அரசாங்கத்தை கடுமையாக எதிர்த்து வரும் மகாதீருக்கு எதிரான எனது வாக்குமூலத்தை பயன்படுத்த அரசாங்கம் முயற்சிக்கிறது. என் னைப் பொறுத்தவரையில் மகாதீருக்கு எதிராக என்னுடைய வாக்குமூலத்தை ஒருபோதும் பயன்படுத்தக் கூடாது. அந்நியச்செலாவணி ஊழல் தொடர் பில் அன்வார் முன்னுக்குப் பின் முரணாக பேசுகிறார் என்று தொடர்புத் துறை மற்றும் பல்லூடக அமைச்சர் டத்தோஸ்ரீ சல்லே சையிட் கெருவாக் கூறி யிருப்பது தொடர்பில் கருத்து கேட்டபோது அன்வார் மேற்கண்டவாறு கூறினார்.


அரசுப் பள்ளியில் இடவசதி இல்லாததால் மரத்தடியில் படிக்கும் மாணவர்கள்

காரியாபட்டி :

காரியாபட்டி அருகே, கழுவனச்சேரி அரசுப் பள்ளியில் இடவசதியில்லாததால் மாணவ, மாணவியர் மரத்தடியில் படிக்கின்றனர். ஊருக்கு வெளியே ஒரு கி.மீ தூரத்தில் கட்டப்படும் புதிய கட்டிடமும் தரமில்லை என கிராம மக்கள் புகார் தெரிவித்துள்ளனர்.  காரியாபட்டி அருகே, கழுவனச்சேரி கிராமத்தில் ஆயிரத்துக்கும் மேற்பட்ட குடும்பத்தினர் வசித்து வருகின்றனர். மூன்று ஆண்டுகளுக்கு முன்னர், இந்த கிராமத்தில் இருந்த அரசு நடுநிலைப்பள்ளி, மேல்நிலைப்பள்ளியாக தரம் உயர்த்தப்பட்டது. மாணவ, மாணவியரின் எண்ணிக்கை அதிகரித்ததால் பள்ளியில் இடப்பற்றாக்குறை ஏற்பட்டது. இதனையத்து, இரண்டு ஆண்டுகளுக்கு முன், அனைவருக்கும் கல்வி இயக்கம் சார்பில் ரூ.1.60 கோடியில் புதிய பள்ளிக்கட்டிடம் கட்ட அனுமதி வழங்கப்பட்டது.
இந்த புதிய கட்டிடத்தை ஊருக்குள் கட்டாமல், ஊருக்கு வெளியே ஒரு கி.மீ தூரம் நடந்து செல்லும் அளவில், கண்மாய் பகுதியில் கட்ட தொடங்கினர். அப்போது கிராம மக்கள் இதற்கு எதிர்ப்பு தெரிவித்தனர். இருப்பினும் ஒப்பந்ததாரர் கிராமத்து மக்களை சரிக்கட்டி, அதன்பின்னர் கட்டிடம் கட்டியதாக கூறப்படுகிறது. இந்நிலையில், இரண்டு ஆண்டுகளாக கட்டிடப் பணி நடந்து வருகிறது. இதனால், ஊரில் பள்ளியில் மரத்தடியில் மாணவ, மாணவியரை அமர வைத்து பாடம் நடத்தி வருகின்றனர். புதிய கட்டிடம் திறக்கப்பட்டாலும் மாணவ, மாணவியரை அனுப்ப மாட்டோம் என என பெற்றோர்கள் எதிர்ப்பு தெரிவித்து வருகின்றனர்.
இது குறித்து கிராமத்து மக்கள் கூறுகையில், ‘எங்கள் ஊர் பள்ளிக்கு புதிய கட்டிடத்தை ஊருக்குள் கட்டாமல், ஊருக்கு வெளியில் கண்மாய் நிறைந்து மறுகால் செல்லும் பகுதியில் கட்டி வருகின்றனர். மாணவ, மாணவியர் ஊரில் இருந்து 1 கி.மீ தூரம் நடந்து செல்ல வேண்டும். மழை பெய்தால் பள்ளிக் கட்டிடத்தைச் சுற்றி தண்ணீர் நிற்கும். மேலும், கட்டிடத்திற்கு போதிய அளவிற்கு வானம் அமைக்கவில்லை. இப்போதே கட்டிடத்தில் ஆங்காங்கே விரிசல் காணப்படுகிறது.
இந்த ஒப்பந்ததாரர் காரியாபட்டி பேரூராட்சியில் கட்டிய வணிக வளாக கடைகள் அனைத்தும் தரமற்று உள்ளது. நூற்றுக்கும் மேற்பட்ட மாணவ, மாணவியர் படிக்கும் பள்ளிக்கட்டிடம் தரமில்லாமல் இருப்பதால், எந்த நம்பிக்கையில் அனுப்புவது. இரண்டு ஆண்டுகளாக பள்ளிக்கட்டிடம் வேலை நடந்து வருகிறது. இன்னும் மேலே தட்டோடு பதிக்கப்படவில்லை. தரைத்தளம் பிளந்து கிடக்கிறது. எனவே, இந்த பள்ளிக்கட்டிடத்தில் படிக்க அனுப்ப மாட்டோம். ஆசிரியர்கள் மரத்தடியில் பாடம் நடத்தட்டும்’ என்றனர்.


விழுப்புரத்தில் திமுக ஆர்ப்பாட்டம் - கனிமொழி பங்கேற்பு

ஊழலில் தொடர்புடையவர்கள் பதவி விலகக் கோரி தமிழ்நாடு முழுவதும் மாவட்டத் தலைநகரங்களில் இன்று (18-ந் தேதி) காலை 10 மணிக்கு தி.மு.க. சார்பில் மாபெரும் கண்டன ஆர்ப்பாட்டம் நடத்த கடந்த 8-ந்தேதி சென்னையில் நடந்த தி.மு.க. மாவட்ட செயலாளர்கள் கூட்டத்தில் தீர்மானம் நிறை வேற்றப்பட்டது.

அதன்படி தமிழகம் முழுவதும் இன்று மாவட்ட தலைநகரங்களில் தி.மு.க.வினர் கண்டன ஆர்ப்பாட்டங்களில் ஈடுபட்டனர். இந்த ஆர்ப்பாட்டங்களில் தி.மு.க.வினர் திரளாக பங்கேற்று அ.தி.மு.க. அரசுக்கு எதிராக கண்டன கோ‌ஷங்களையும் முழக்கங்களையும் எழுப்பினர்.

அதிமுக அரசை கண்டித்து விழுப்புரம் வடக்கு மாவட்ட திமுக சார்பில் திண்டிவனத்தில் திமுக மகளிரணி தலைவியும், மாநிலங்களவை உறுப்பினருமான கனிமொழி கலந்து கொண்டார்.


அரசியல் பயணத்தை தொடங்கினார் தீபா .

மறைந்த முதல்-அமைச்சர் ஜெயலலிதாவின் மறைவுக்கு பிறகு அவரது அண்ணன் மகள் தீபா அரசியலுக்கு வரவேண்டும் என்று அ.தி.மு.க.வில் ஒரு பிரிவினர் வலியுறுத்தி வந்தனர்.தி.நகர் சிவஞானம் தெருவில் உள்ள தீபாவின் வீட்டு முன்பு தினமும் அ.தி.மு.க. தொண்டர்கள் திரண்டு வருகிறார்கள். வெளி மாவட்டங்களில் இருந்தும் அ.தி.மு.க.வினர் தீபாவை பார்ப்பதற்காக சென்னையில் குவிந்த வண்ணம் உள்ளனர். அ.தி.மு.க. முன்னாள் எம்.எல்.ஏ.க்கள் பலரும் தீபாவுக்கு ஆதரவு தெரிவித்துள்ளனர். தொண்டர்களின் விருப்பத்தை ஏற்று தீபா அரசியல் களத்தில் குதித்தார். எம்.ஜி.ஆர். பிறந்த நாளான ஜனவரி 17-ந்தேதி அன்று இது தொடர்பான அறிவிப்பை தீபா வெளியிட்டார். மக்களுக்கு நல்லது செய்ய ஆசைப்படுகிறேன். எம்.ஜி.ஆர்., ஜெயலலிதா காட்டிய வழியில் எனது அரசியல் பயணம் இருக்கும் என்று தெரிவித்த தீபா, தமிழகம் முழுவதும் சுற்றுப்பயணம் செய்ய இருப்பதாகவும் கூறினார். அப்போது மக்களிடம் கருத்துக்களை கேட்டு அதற்கேற்ப செயல்பட உள்ளதாகவும், எனது அரசியல் பயணத்தை யாராலும் தடுக்க முடியாது என்றும் அவர் கூறினார்.தொடர்ந்து தனது வீட்டு முன்பு கூடும் தொண்டர்களை சந்திப்பதை தீபா வழக்கமாகவே வைத்துள்ளார்.இந்நிலையில் அண்ணா நினைவு நாளான நேற்று மெரினாவில் உள்ள அண்ணா நினைவிடத்தில் அஞ்சலி செலுத்திய தீபா, ஆர்.கே.நகர் தொகுதிக்கு சென்று மக்களை சந்தித்தார். அங்குள்ள ஆதரவற்றோர் இல்லத்துக்கு சென்ற தீபா, குழந்தைகள் மற்றும் முதியோர்களை சந்தித்து பேசினார். அப்போது அவர்களுக்கு தேவையான நலத்திட்ட உதவிகளை வழங்கினார்.ஆர்.கே.நகர் தொகுதியில் போட்டியிடுவது குறித்து விரைவில் முடிவை அறிவிப்பேன் என்றும், ஜெயலலிதா விட்டுச் சென்ற இடத்தை நிரப்புவேன் என்றும் அதிரடியாக அறிவித்தார். அவரது இந்த அறிவிப்பு முக்கியத்துவம் வாய்ந்ததாகவே பார்க்கப்படுகிறது. ஜெயலலிதா பிறந்த நாளான பிப்ரவரி 24-ந்தேதி முக்கிய அறிவிப்பை வெளியிடுவேன் என்று தீபா கூறி இருந்தார். அதற்கான தொடக்கமாகவே தீபா ஆர்.கே.நகர் தொகுதியில் களம் இறங்கி இருப்பதாக அவரது ஆதரவாளர்கள் கூறினர். ஜெயலலிதா போட்டியிட்டு வெற்றி பெற்ற ஆர்.கே.நகர் தொகுதி, அவரது மறைவுக்கு பிறகு காலியிடமாக உள்ளது. அங்கு விரைவில் இடைத்தேர்தல் நடைபெற இருக்கிறது. இதனை குறிவைத்தே தீபா காய் நகர்த்தி வருகிறார். இதனை உறுதி செய்யும் வகையிலேயே ஜெயலலிதா விட்டுச் சென்ற இடத்தை நிரப்புவேன் என்று தீபா கூறி இருப்பதாக அரசியல் நோக்கர்கள் கருதுகிறார்கள். ஜெயலலிதாவின் பிறந்த நாளுக்கு இன்னும் 20 நாட்களே இருக்கும் நிலையில், தீபா தொடங்கி இருக்கும் அதிரடி அரசியல் பயணம் மிகுந்த எதிர் பார்ப்பை ஏற்படுத்தி உள்ளது.


போலீஸ் அதிகாரிக்கு கையூட்டு! வர்த்தகருக்கு சிறை!

இரு ஆண்டுகளுக்கு முன்னர் போலீஸ் அதிகாரி ஒருவருக்கு 2 ஆயிரத்து 950 வெள்ளி கையூட்டு வழங்கியதன் தொடர்பில் பிடிபட்ட வர்த்தகர் ஒருவருக்கு நேற்று ஜொகூர் பாரு செஷன்ஸ் நீதிமன்றத்தில் எட்டு ஆண்டு சிறைத் தண்டனை விதிக்கப்பட்டதுடன் 20 ஆயிரம் வெள்ளி அபராதமும் விதிக்கப்பட்டது. தற்காப்பு தரப்பில் தனக்கு எதிரான குற்றச்சாட்டை மறுப்பதற்கான ஆதாரங்களை நிரூபிக்கத் தவறியதைத் தொடர்ந்து 57 வயது லிம் வீ குவாங் எனும் அந்த வர்த்தகருக்கு செக்ஷன் நீதிபதி முகமட் பாவ்சி முகமட் நாஸிர் அத்தண்டனையை விதித்தார். கடந்த 2015 ஆம் ஆண்டு ஜனவரி 14 ஆம் தேதி இரவு 7.45 மணிக்கு பத்து பகாட் ஜாலான் செப்பாட்டில் போதைப் பொருள், துப்பாக்கி ரவையை வைத் திருந்த காரணத்தால் தன்னை கைது செய்யாமல் இருக்க இன்ஸ்பெக்டர் முகமட் மொக்தார் முகமட் நோர் எனும் அதிகாரிக்கு கையூட்டு கொடுக்க முயன் றதாக லிம் வீ குவாங் முன்னதாக 2009 லஞ்ச ஒழிப்பு ஆணைய சட்டம் பிரிவு 17 (பி) யின் கீழ் குற்றச்சாட்டை எதிர் நோக்கியிருந்தார்.


பக்காத்தான் வென்றால் 5 ஆண்டுகளில் 10 லட்சம் வேலைவாய்ப்புக்கள் உருவாக்கப்படும்.

(பெட்டாலிங் ஜெயா) அடுத்து வரும் பொதுத் தேர்தலில் எதிர்க்கட்சி மத்திய அரசைக் கைப்பற்றினால் ஐந்து ஆண்டுகாலத்தில் 10 லட்சம் வேலைகளை உருவாக்கும் என்று பக் காத்தான் இளைஞர்கள் கூறுகின்றனர். அசுத்தமான வேலைகளை ஈர்க்கும் தன்மையுடையவைகளாக மாற்றுவது மற்றும் வெளிநாட்டு தொழிலாளர்க ளைக் குறைப்பது ஆகியவற்றின் வழி இதனை அடையும் நோக்கத்தை கூட்டணி கொண்டிருப்பதாகவும் பார்ட்டி பிரிபூமி பெர்சத்து மலேசியா (பெர்சத்து) இளைஞர் பகுதித் தலைவர் சைட் சடிக் சைட் அப்துல் ரஹ்மான் கூறினார். இப்போது 3.3 மில்லியன் பதிவு செய்யப்பட்ட வெளிநாட்டு தொழிலாளர்கள் இருக்கிறார்கள். ஐந்து ஆண்டுகளில் அதை 2.5 மில்லியனுக்குக் குறைக்கும் நோக்கத்தை நாங்கள் கொண்டுள்ளோம் என்று நேற்று இங்கு நடைபெற்ற செய்தியாளர் கூட்டத்தில் அவர் கூறினார். சரியான சம்பளம் கொடுத்தால், ஒரு மலேசியர் இரண்டு வெளிநாட்டு தொழிலாளர்களின் வேலையைச் செய்ய முடியும் என்றார் அவர். பினாங்கு மாநில அரசு அதன் நகராண்மைக் கழக வேலைகளில் 2,437 தொழிலாளர்களை வேலைக்கு அமர்த்தியுள்ளது என்று ஜ.செ.க.வின் டயானா சோபியா முகமட் டாவுட் அக்கூட்டத்தில் கூறினார். அசுத்தமான, ஆபத்தான மற்றும் கடினமான (3டி) வேலைகளில் இளைஞர்கள் நாட்டம் கொண்டிருக்கவில்லை என்பது தவறு என்று கூறிய அவர், நல்ல சம்பளம் கொடுத்தால், அவர்கள் செய்வார்கள் என்றாரவர். புள்ளிவிவர இலாகாவின் தகவல்படி, 2016 ஆம் ஆண்டில் 504,100 பேர் வேலை இல்லாதவர் கள் என்றும் அதில் 60.4 விழுக்காட்டினர் 20 - 29 வயதிற்கு இடையிலான இளைஞர்கள் என்றும் தெரிவிக்கப்பட்டுள்ளது.


மது விற்கும் அரசு திருடன்... இது தான் அரசின் வேலையா என கமல் விமர்சனம்!

சாய்ராம் கல்லூரியில் கமல் பேச்சு சென்னை :

மது விற்கும் அரசு திருடன் என்றும் மது விற்பது தான் அரசின் வேலையா என்றும் நடிகர் கமல்ஹாசன் கேள்வி எழுப்பியுள்ளார். தரமான கல்வி, சுகா தாரம் வழங்குவதே அரசின் கடமை என்றும் கமல் சுட்டிக்காட்டியுள்ளார். நடிகர் கமல்ஹாசன் சென்னை மேற்கு தாம்பரத்தில் உள்ள தனியார் பொறி யியல் கல்லூரி நிகழ்ச்சி ஒன்றில் பங்கேற்றார். அங்கு மாணவர்கள் மத்தியில் பேசிய அவர் தனது அரசியல் பயணம் மற்றும் தான் முன் எடுக்கப் போகும் விஷயங்கள் என்ன என்பதை பகிர்ந்து கொண்டார்.

இதனையடுத்து மாணவர்களின் கேள்விகளுக்கும் கமல் பதில் அளித்தார். மாணவர்கள் தான் நாளைய தலைவர்கள் என்பதை அவர்களுக்கு புரிய வைக்கும் விதமாக இந்த கலந்துரையாடல் அமைந்தது. மாணவர்களின் கேள்விகளுக்கு கமல் அளித்த சில உத்வேக பதில்கள் இதோ:

மக்களின் ஏழ்மை ஒழியவில்லை

கல்வி என்பது மிக முக்கியமான விஷயம். ஒவ்வொரு அரசியல்வாதியும் ஏழ்மையை ஒழிப்பதாக உறுதி கொடுத்தனர், ஆம் அவர்கள் தங்களிடம் இருந்த ஏழ்மையை ஒழித்தனர். ஆனால் மக்களின் ஏழ்மை அகற்றப்படாமலே இருக்கிறது. ஏழ்மையை ஒழிப்பேன் என்று சொன்னவர்கள் எல்லாம் சுவிட்சர்லாந்து வங்கிக் கணக்கில் பணத்தை பத்திரமாக போட்டு வைத்துள்ளனர். நேர்மையை கடைபிடிக்க முடியுமா? நேர்மை என்பது எளிதில் கிடைக்கக் கூடிய விஷயம் தான், ஆனால் அதற்காக நாம் நிறைய தியாகங்களை செய்ய வேண்டும். நேர்மையாக இருக்க நான் சில தியாகங்களை செய்திருக்கிறேன். நேர்மையாக இருக்க முடியுமா என்று எப்போதுமே கேள்வி எழுப்பாதீர்கள், ஏனென்றால் நேர்மையாக இருக்க முடியும்.

மது விற்கும் அரசு திருடன்

டாஸ்மாக் வியாபாரம் செய்யும் தமிழக அரசை திருடன். மது விற்பனை செய்வதற்கு அரசு என்ற ஒன்று தேவையில்லை. தரமான கல்வி, குடிநீர் வசதி செய்து தருவதே அரசின் கடமைகள். உங்கள் வீட்டிற்கு தண்ணீர் வரவில்லை என்றால் அதற்கு பின்னால் இருக்கும் அரசியலை தெரிந்து கொள்ள முற்பட வேண்டும்.

மாற்றம் வர வேண்டும்

சாதியாலும், மதத்தாலும் பிரிவினை ஏற்படுத்துவது தவறு. சமுதாயத்தை மாற்ற வேண்டும் என்ற எண்ணம் மக்களிடம் இருந்து வரவேண்டும். சரியான மக்கள் பணியாற்றாத பிரதிநிதிகளை தூக்கி எறியுங்கள் என்றும் கமல் மாணவர்களிடையே எழுச்சியாக பேசியுள்ளார்.


அமித்ஷா தமிழக வருகை எங்களுக்கு பவுர்ணமி போன்றது: தமிழிசை

அமித்ஷா தமிழகத்துக்கு வருகை தருவது எங்களுக்கு பவுர்ணமி போன்றது, ஆனால் ஒரு சிலருக்கு அமாவாசையாக இருக்கும் என பாஜக மாநிலத்தலை வர் தமிழிசை செளந்தரராஜன் தெரிவித்துள்ளார்.
இதுகுறித்து சென்னையில் செய்தியாளர்ளை சந்தித்த அவர், பாஜக தேசிய தலைவர் அமித்ஷாவின் சென்னை வருகை, தமிழக பாஜக நிர்வாகிகள் மற்றும் தொண்டர்களிடம் மிகுந்த உற்சாகத்தை ஏற்படுத்தி இருக்கிறது. அமித்ஷாவின் வருகை தமிழக அரசியலில் ஒரு தாக்கத்தையும், எங்களுக்கு உற்சாக ஊக்கத்தையும் கொடுக்கும் என்பதில் சந்தேகமே கிடையாது.

ஏனென்றால் பா.ஜ.க. குறித்து நிறைய விமர்சனங்கள் எழுகின்றன. எந்த கட்சியாக இருந்தாலும், அது அடிப்படையிலே வளர்ந்து வரவேண்டியது இயல்பு தான். தேசிய கட்சி ஒன்று தமிழகத்தில் காலூன்றுவது என்பது அவ்வளவு சுலபம் கிடையாது.தேசிய கட்சி தமிழகத்தில் காலூன்றுவது அவ்வளவு சுலபமல்ல. பல்லாயிரக்கணக்கானோர் அமித்ஷாவை வரவேற்க விமான நிலையம் வருகிறார்கள்.
அமித்ஷாவின் வருகையில் எந்த கூட்டணி பேச்சுவார்த்தையும் இடம்பெற போவதில்லை. முக்கிய பிரமுகர்கள் யாரையும் சந்திக்கவும் திட்டம் இல்லை. பத்திரிகையாளர் சந்திப்பும் கிடையாது. இது அமைப்பு ரீதியான ஒரு கூட்டம். இது முழுக்க முழுக்க பாராளுமன்ற தேர்தலுக்கு பா.ஜ.க.வை தயார்படுத்தும் நிகழ்வுக்காக நடைபெறும் முக்கிய கூட்டம். இதில் அதற்கான வியூகங்கள் வகுப்பது குறித்து மட்டுமே ஆலோசிக்கப்பட உள்ளது.
அமித்ஷாவின் வருகை எங்களுக்கு பவுர்ணமியாகவும், ஒரு சிலருக்கு அமாவாசையாகவும் இருக்கும். இவ்வாறு அவர் கூறியுள்ளார்.


நாட்டின் 16-ஆவது பேரரசாக சுல்தான் அப்துல்லா பதவியேற்பு

கோலாலம்பூர்,

மேன்மை தங்கிய பகாங் சுல்தான், சுல்தான் அப்துல்லா நேற்று நாட்டின் 16-ஆவது மாட்சிமை தங்கிய பேரரசராகப் பதவி உறுதிமொழி எடுத்துக்கொண்டார். நேற்று காலை 10.55 மணிக்கு இஸ்தானா நெகாராவின் பாலாய் ரோங் ஸ்ரீ-யில் நடைபெற்ற அதே சடங்கின்போது பேரா சுல்தான், சுல்தான் நஸ்ரின் ஷா துணைப்பேரரசராகப் பதவி உறுதிமொழி ஏற்றார். பேரரசரும் துணைப் பேரரசரும் நேற்று தொடங்கி ஐந்து ஆண்டு காலத்திற்கு சேவை ஆற்றுவர்.

Read More: Malaysia Nanban Tamil Daily on 1.2.2019


செப்டம்பர் 1 முதல் எஸ்.எஸ்.டி அமல்.  77,000 வர்த்தகர்கள் பதிவு

கூச்சிங்,

செப்டம்பர் முதல் தேதி அமலுக்கு வரவிருக்கும் விற்பனை, சேவை வரியின் (எஸ்எஸ்டி) கீழ் 77,000க்கும் மேற்பட்ட வர்த்தகர்கள் பதிந்து கொண்டி ருப்பதாக  சுங்கத்துறை தலைமை இயக்குநர் டத்தோஸ்ரீ டி.சுப்பிரமணியம் கூறினார்.பொருள், சேவை வரியில் (ஜிஎஸ்டி) இருந்து இயல்பான பரிமாற்ற த்தின் மூலம் அவர்களுடைய பதிவு இதில் இடம் பெற்று விட்டதாகவும் மின்னஞ்சல் வழி அந்த வியாபாரிகளுக்கு தகவல் தெரிவிக்கப்பட்டு விட்டதா கவும் அவர் மேலும் கூறினார்.

Read More: Malasyia Nanban Tamil Daily on 24.8.2018


வருமானவரி செலுத்தாத நடிகை கைது

பெய்ஜிங்,

அரசுக்கு உரிய வருமான வரி செலுத்தாமல் மோசடி செய்து வந்த சீன நடிகையை போலீசார் கைது செய்து வருமான விவரம் குறித்து விசாரணை நடத்தி வருகின்றனர். பிரபல சீன நடிகை பேன் பிங்டாங் (37). இவர் சீனாவில் அதிகம் சம்பாதிக்கும் நடிகையாக இருக்கிறார். கடந்த 3 மாதங்களாக அவரை காண வில்லை. திடீரென மாயமானார்.

இதனால் சீன ரசிகர்களிடையே பரபரப்பு ஏற்பட்டது. அவர் எங்கே போனார், என்ன ஆனார் என்று தெரியவில்லை. இந்த செய்தி சர்வதேச ஊடகங்களிலும் வெளியானது. இந்த நிலையில் நடிகை மாயமான விவகாரத்தில் மௌனம் கலைந்தது. அவர் சீன அரசால் கைது செய்யப்பட்டு ஒரு ரகசிய இடத்தில் வைத்து விசாரிக்கப்பட்டு வந்தது தெரிய வந்தது.

அதிக தொகை சம்பளம் பெறும் இவர் அரசுக்கு உரிய வருமான வரி செலுத்தாமல் மோசடி செய்து வந்தார். எனவே அவரை கைது செய்த சீன அதிகாரிகள் வருமான விவரம் குறித்து விசாரித்தனர். இறுதியில் அவருக்கு 892 மில்லியன் யூயான் அபராதம் விதித்து  அவற்றை குறிப்பிட்ட காலத்திற்குள் செலுத்த வும் உத்தரவிட்டுள்ளனர்.


ஸ்டெர்லைட் ஆலையை நிரந்தரமாக மூட அரசு நடவடிக்கை எடுக்கும் - ஓ. பன்னீர் செல்வம்

தூத்துக்குடி

தூத்துக்குடியில் ஸ்டெர்லைட் ஆலை எதிர்ப்பு போராட்டத்தின்போது போலீசார் துப்பாக்கிச் சூடு நடத்தியதில் 13 பேர் கொல்லப்பட்டனர். மேலும் பலர் காயமடைந்து அரசு மருத்துவமனையில் சிகிச்சை பெற்று வருகின்றனர். அவர்களை பல்வேறு அரசியல் கட்சிகளின் தலைவர்கள் நேரில் சந்தித்து ஆறுதல் கூறிவருகின்றனர்.

துப்பாக்கிச் சூடு சம்பவத்தை அடுத்து சில நாட்களாக பதற்றம் நீடித்தநிலையில், தற்போது இயல்பு நிலை திரும்பத் தொடங்கி உள்ளது. துண்டிக்கப்பட்ட இணையதள சேவையும் நேற்று முதல் வழங்கப்பட்டுள்ளது. இந்நிலையில் துணை முதல்வர் ஓ.பன்னீர்செல்வம் இன்று தூத்துக்குடிக்கு சென்று அரசு மருத்துமவனையில் சிகிச்சை பெறுவோரை சந்தித்து ஆறுதல் கூறினார். அப்போது அவரிடம் ஸ்டெர்லைட் ஆலையை நிரந்தரமாக மூட வேண்டும் என பாதிக்கப்பட்டவர்கள் தெரிவித்தனர்.

துணை முதல்வருடன் அமைச்சர் ஜெயக்குமார், கடம்பூர் ராஜூ ஆகியோரும் சென்று பாதிக்கப்பட்டவர்கள் 47 பேரையும் தனித்தனியாக  சந்தித்து ஆறுதல் கூறினர். அவர்களுக்கு நிவாரண தொகை காசோலையையும் வழங்கினார்.

பின்னர் ஓ.பன்னீர் செல்வம நிருபர்களுக்கு பேட்டி அளித்தார். அப்போது அவர் கூறியதாவது:-

ஸ்டெர்லைட் ஆலை பிரச்சினையில்  நடைபெற்ற இந்த துயர சம்பவம்  மனதை உருக்கும் சம்பவமாக அமைந்து விடடது.  அரசு சார்பில் ஆழந்த வருத்ததையும் அனுதாபத்தையும்  தெரிவித்து கொள்கிறேன். சம்பவத்தின் போது காயம் பட்ட அனைவரையும் சந்தித்து அவர்களுக்கு ஆறுதல் கூறபட்டு உள்ளது. காயம் அடைந்தவர்கள் விரைவில் உடல் நலம் பெறுவார்கள்.

ஸ்டெர்லைட் ஆலையை நிரந்தரமாக மூட அரசு நடவடிக்கை எடுக்கும். தமிழக அரசு மீது மக்கள் அதிருப்தியில் இல்லை. என கூறினார்.


கோலாலம்பூர்,

எதிர்க்கட்சியில் இந்தியர்களின் பிரதிநிதிகள் என்று  தங்களை அடையாளப்படுத்திக்கொள்ளும் மக்கள் கூட்டணி யின் நாடாளுமன்ற உறுப்பினர்கள் ஒரு முறையாவது ஒன்றுகூடி, இந்தியர்களின் நலன் சார்ந்த விவகாரங்களை விவாதித்து இருப்பார்களா? மலேசிய இந்தியர்களின் தேவைகளை நாடாளுமன்றத்தில்  துணிச்சலாக கேள்வி எழுப்பியிருப்பார்களா? சொந்தத் தொகுதியிலாவது இந்தியர்களின் விவகாரத்தை பேசியிருப்பார்களா?

Read More: Malaysia Nanban Tamil Daily on 19.2.2018


இடரில் சிக்கி 7 நாட்கள் காரின் ரேடியேட்டர் தண்ணீரை குடித்து உயிர்வாழ்ந்த இளம்பெண்!!

கலிபோர்னியாவில் 250 அடி மலைச்சரிவில் வாகன விபத்தாகி பேரிடரில் சிக்கிய பெண் ஒருவர் ஏழு நாட்களாக காரின் ரேடியேட்டர் தண்ணீரை குடித்து உயிர்வாழ்ந்த சம்பவம் ஆச்சிரியத்தை ஏற்படுத்தியுள்ளது.

கலிபோர்னியாவில் பிக் சர் பகுதியில் ஏஞ்செலா ஹெர்னாண்டெஸ் என்ற இளம்பெண் போலாந்திலிருக்கும் அவரது உறவினர் வீட்டிற்கு காரில் சென்று ள்ளார். மலைப்பகுதியில் சென்றுகொண்டிருந்த காரின் குறுக்கே  காட்டுவிலங்குகள்  வந்ததால் அவற்றின் மீது மோதாமல் இருக்க காரை திருப்பி யுள்ளார். அப்போது திடீரென்று கார் தடம்புரண்டு  சுமார் 250 அடி பள்ளத்தில் கடல் பாறைகளுக்கு இடையே கார் கவிழ்ந்தது.  ஆனால் இந்த சம்பவம் பற்றி அறியாத அவரது உறவினர்கள் போலீசாரிடம் புகாரளித்து தேடிவந்தனர்.  இந்த விபத்து நடந்து சுமார் 7 நாட்களுக்கு பிறகு அந்த கடற்கரை வழியே நடந்து சென்ற சிலர் அங்கு கார் விபத்துக்குள்ளாகி கிடந்ததை பார்த்து போலீசாருக்கு தகவலளித்தனர்.

அப்போது ஏஞ்செலா ஹெர்னாண்டெஸ் விலா எலும்புகளில் பலத்தகாயமடைந்த நிலையில் கிடந்துள்ளார். அவரை மீட்ட போலீசார் மருத்துவமனையில் சேர்த்து அவரை காப்பாற்றினர். மேலும் 7 நாட்கள் அவர்  உணவில்லமால் உயிருடன் இருந்தது ஆச்சிரியம் என மருத்துவர்கள் கூறியுள்ள நிலையில் கடந்த 7 நாட்களாக காரின் ரேடியேட்டர் நீரை குடித்து உயிர் வந்ததாக அந்த இளம்பெண் கூறியுள்ளார்.


தலைகீழாக நின்றால் தமிழகத்தில் பாஜக எப்படி காலூன்ற முடியும் என பாஜக மாநிலத் தலைவர் தமிழிசை நையாண்டியாக பதிலளித்துள்ளார். சிவகங்கையில் பி.ஜே.பி.யின் மண்டல நிர்வாகிகள் ஆலோசனை கூட்டம் டி.கே.ஏ திருமண மண்டபத்தில் நடைபெற்றது. இந்த கூட்டத் துக்கு மாநிலத் தலைவர் தமிழிசை கலந்துகொண்டு பத்திரிகையாளர்களைச் சந்தித்தார். அப்போது அவர் கூறுகையில், 'தேர்தல் வந்தாலும் அதை சந்திக்க பிஜேபி தயாராகவுள்ளது. மத்திய அரசுடன் தற்போதுதான் மாநில அரசு இணக்கமாக இருக்கிறது. மதுரவாயல் பறக்கும் பாலத்துக்கு நேற்று ஒப்புதல் அளிக்கப்பட்டுள்ளது. ரஜினி அரசியலுக்கு வருவது எங்களுக்கு ஒன்றும் பிரச்னையில்லை. இந்த நாட்டை காங்கிரஸ், திமுக ஆளாமல் தற்போது பிறந்ததுபோல் பேசுகிறார்கள். 'கலைஞருக்கு வைர விழா நடத்துகிறார்கள், அந்த விழாவுக்கு வரும் ஆட்களோ 2-ஜி , மாட்டுதீவன ஊழல், மேலும் பல ஊழல் வழக்கில் சிக்கியவர்கள். பிஜேபி தமிழகத்தில் தலைகீழாக நின்றாலும் காலூன்ற முடியாது என்கிறார்கள் எதிர்க்கட்சியினர். தலைகீழாக நின்றால் எப்படி கால் ஊன்றமுடியும் என்று எதிர் அணியினரை நையாண்டி செய்தார் தமிழிசை.


இந்துக்களின் ஈமச்சடங்குகளுக்கு தனியிடத்தை சட்ட பூர்வமாக ஒதுக்குவீர்!

இயற்கை எய்தியவர்களைப் பிரிந்து அவர்களின் பிரிவால் துயருற்றிருக்கும் குடும்ப உறவுகள் ஈமச் சடங்குகளை செய்வதற்கு கடற்கரைகளுக்குச் செல் லும் வேளையில் அங்கு பல்வேறு விதமான அசௌ கரியங்களும் பாதுகாப்பற்ற சூழ் நிலைக்கும் ஆளாகி வருவது தொடர்கதையாகி வருகிறது. குறிப்பாக ஈமச் சடங்குகள் செய்யும் பகுதி தனியாருக்கு அல்லது அரசாங்கத்தின் மேற்பார்வையில் உள்ள பகுதிகளாக இருந்து வருகின்றன. இதன் காரண மாக அதிகாலையில் அங்கு செல்லும் இந்துக்கள் ஈமச் சடங்குகள் செய்யும் பகுதியை பராமரித்து வருவோர் அல்லது அந்நிலப் பகுதிக்கு உரியவர்கள் மூலமாக பிரச்சினைகளை எதிர்நோக்கி வரும் சம்பவங்கள் அதிகரித்த வண்ணம் உள்ளன. இது போன்ற சம்பவங்கள் தொடர்ந்து நிகழாமல் இருக்க வேண்டுமெனில் ஈமச் சடங்குகள் செய்வதற்கென அதிகாரப்பூர்வமான நிலப் பகுதியொன்று அரசாங்கத்தால் ஒதுக்கப்பட வேண்டும் என்பதுடன் அந்நிலப் பகுதியை அரசுடைமையாக அவசியம் பதிவு செய்திடல் வேண்டும் என பலரும் வலியுறுத்தி வருகின்றனர். சிலாங்கூர், பேரா, நெகிரி செம்பிலான், பகாங், மலாக்கா, பினாங்கு, கெடா, ஜொகூர் போன்ற மாநிலங்களில் இத்தகைய பிரச்சினைகள் இருந்த வண்ணம் உள்ளன. சிலாங்கூர் மாநிலத்தில் பிரதான ஈமச்சடங்கு செய்யும் இடமாக மோரிப் கடற்கரை திகழ்கிறது. மோரிப் கஞ்சோங் லாவுட் எனும் பகுதியில் கடற் கரையோரத்தில் மேற்கொள்ளப்பட்டுவரும் ஈமச் சடங்குகள் செய்யும் பகுதியானது தற்காலிக இடமாகவே இருந்து வருகிறது. மோரிப் கடற்கரையின் ஒரு பகுதி, ஈமச்சடங்கு செய்வதற்கு தனியிடமாக ஒதுக்கித் தரப்பட்ட வேண்டும். அது அரசு பதிவேட்டில் இடம் பெற வேண்டும் என்பது சிலாங்கூர் மாநில ஆட்சிக்குழு உறுப்பினராக இருந்து மறைந்த டத்தோ த.ம.துரை காலத்திலிருந்து வட்டார மக்கள் வலியுறுத்தி வந்தனர். ஆனால், அந்தப் பகுதியை அரசு பதிவேட்டில் இடம் பெற வேண்டிய திட்டம் இன்று வரை கிணற்றில் போட்ட கல்லாய் கிடக்கிறது என்கின்றனர் உள்ளுர் மக்கள்.அந்த குறிப்பிட்ட கடற்பகுதியை அரசு பதிவேட்டில் இடம்பெறச் செய்தால் தங்களின் பராமரிப்பின் கீழ் வைத்துள்ள கோலலங்காட் இந்து இளைஞர் இயக்கத்தினர், சிலாங்கூர் மாநிலம் மட்டுமல்லாது பிற மாநிலங்களில் இருந்து ஈமச் சடங்குகளை செய்வதற்காக இங்கு வருவோருக்கு மேலும் நேர்த் தியான அடிப்படை வசதிகளை செய்து கொடுப்ப தற்கு இத்திட்டம் பேருதவியாக இருக்கும். அத்துடன் அதிகாலையில் இதுபோன்ற சடங்குகளை செய்வதற்கு வருகின்றவர் களுக்கு பல்வேறு தரப்பினரால் கொடுக்கப் படும் தொல்லைகளும் தவிர்க்க முடியும். ஒவ்வொரு மாநிலத்திலும் உள்ள எல்லா மாவட்டங்களிலும் இந்துக்கள் ஈமச் சடங்குகள் செய்வதற்கான அதிகாரப்பூர்வமான பகுதியை அரசாங்கம் ஏற்படுத்துவதோடு அவற்றை அரசு பதிவேட்டில் பதிவு செய்ய வேண்டுமென சிலாங்கூர் மாநில அர்ச்சகர் சங்கத்தின் தலைவரும் ஜெஞ்சாரோம் ஆலய குருக்களான சிவஸ்ரீ மு.ப கணேச குருக்கள் மற்றும் கோலலங்காட் மற்றும் சிப்பாங் வட்டாரங்களைச் சேர்ந்த ஆலய குருக்களான சிவச்சாரியார் ம.குணசீலன் குருக்கள், ஸ்ரீபெருமாள் ஆலயம் சிம்பாங் மோரிப்,பந்திங்கைச் சேர்ந்த சுரேஷ் குருக்கள், சிப்பாங் டிங்கில் சிவகாளியம்மன் ஆலய குருக்கள் சிவா, தங்களின் கோரிக்கைகளை அரசாங்கத்திடம் மலேசிய நண்பன் நாளேட்டின் மூலமாக தெரிவித்துக்கொள்வதாக கூறினர். இறந்தவர்களின் ஈமச்சடங்கு காரியங்களை செய்வதற்கு அரசாங்கமே பொறுப்பேற்று அதற்கான இடத்தையும் நிலத்தையும் ஒதுக்கித் தர வேண்டும் என்று நெகிரி செம்பிலான் மற்றும் மலாக்கா மாநிலங்களின் குருக்கள் கேட்டுக்கொண்டனர். இந்து சமயத்தை சேர்ந்தவர்களில் ஒருவர் இறந்து விட்டால் அவர்களுக்கான ஈமக் காரியங்களை கடற்கரையில் முறையாக செய்ய வேண்டிய சடங்குகள் இப்பதால் அவற்றை ஒழுங்குபடுத்தி செய்வதற்கு தனியிடம் அவசியமாகிறது என்று நெகிரி செம்பிலான், மலாக்கா மாநில அர்ச்சகர்கள் சங்கத்தின் தலைவர் சிவஸ்ரீ டாக்டர் கே.எல். ஆனந்தகோபி சிவாச்சாரியார் வலியுறுத்தினார். நெகிரி செம்பிலான் மாநிலத்தில் போர்ட்டிக்சனை தவிர மற்ற மாவட்டங்களில் கருமக்கிரியை ஈமச் சடங்குகள் செய்வதற்கு இடம் ஒதுக்கப்படாமல் இருப்பது ஒரு குறையாகவே இந்துக்களிடம் இருந்து வருவதாக சிரம்பான் ஜெயா வட்டார இந்து சங்க பேரவை தலைவர் எம்.கே. ஜெயராமன் குறிப் பிட்டார். நாடு சுதந்திரம் பெற்ற ஆரம்ப காலங்களில் நாடு முழுவதுமுள்ள ஊராட்சி மன்றங்களின் பார்வையில் மின்சுடலைகள் நிர்வகிக்கப்பட்டதுடன் ஈமச் சடங்கு செய்வதற்கும் தனியிடம் இருந்த காலம் மாறி தற்போது இடம் இல்லாத அவல நிலை ஏற்பட்டுள்ளதாக சிரம்பான் வட்டார இந்து சங்க பேரவை யின் தலைவர் வே. முருகையா தெரிவித்தார். கண்ட இடங்களில் ஈமச் சடங்குகள் செய்வதை குறை சொல்லிக்கொண்டிருக்காமல் இந்துக்களின் ஈமச்சடங்கு காரியங்களை செய்வதற்கு கடற்கரை அல்லது ஆற்றங்கரை யோரங்களில் பிரத்தியேகமாக இடத்தை அரசாங்கமே ஒதுக்கீடு செய்து அதனை அரசு பதிவேட்டில் கையகப்படுத்த வேண்டும் என்று பண்டார் ஸ்ரீ செண்டையான் ஸ்ரீ மகாமாரியம்மன் ஆலய தலைவர் வே. மணிமாறன் கேட்டுக்கொண்டார். ஈமச்சடங்கு செய்வதற்கு மாநிலத்தில் உள்ள ஊராட்சி மன்றங்கள் தனி குழு அமைத்து செயல்படுத்த முன் வந்தால் இந்து சங்கம், ஆலயங்கள் முழு ஒத்துழைப்பு கொடுக்கும என்று மாநில இந்து சங்க பேரவையின் பொருளாளர் சுகுமாறன் குறிப்பிட்டார். ஜொகூர் மாநிலத்தில் இந்துக்களுக்கு நீண்ட காலமாகவே ஒரு பிரச்சினை இருந்து வரும் ஈமக்காரியங்களுக்கான இடம் இன்னும் இழுபறியாக இருந்து வருகிறது. இதற்கு விரைவில் தீர்வு காணப்பட வேண்டும் என்று ஜொகூர் மாநிலத்தை சேர்ந்த குருக்கள்கள் வேண்டுகோள் விடுத்துள்ளனர். ஈமக்காரிய சடங்குகளை செய்வதற்கு மக்கள் பெரும்பாலும் கடற்கரையை நோக்கி வரும் போது மாநகர மன்ற அதிகாரிகளின் நடவடிக்கையை எதிர் கொள்ளாமல் இருக்க அதிகாலையிலேயே கடற்கரைக்குச் செல்ல வேண்டியுள்ளதாக ஜொகூர் மாநில இந்து அர்ச்சகர் சங்கத்தின் தலைவர் ஆர். குஞ்சிக் கண்ணன் குருக்கள் தெரிவித்தார். இந்தப் பிரச்சினைக்கு உடனடியாக தீர்வு காண வேண்டும் என்று கூலாய், தான் யோக் போங் அருள்மிகு மகாமாரியம்மன் ஆலய குருக்களுமான ஆர். குஞ்சிக் கண்ணன் குருக்கள் குறிப்பிட்டார். ஜொகூர் பாரு வட்டாரமின்றி, ஸ்கூடாய், கூலாய், பாசிர் கூடாங், உலுதிராம் போன்ற இடங்களில் வாழும் இந்துக்கள் தங்கள் அன்புக்குரியவர்கள் இறை வனடி சேரும் போது அவர்களுக்கான இறுதிச்சடங்கு செய்வதில் பெரிய பிரச்சினையை எதிர்கொள்ளாத போதும் கடற்கரையோரங்களில் ஈமக் காரியங்களை செய்வதற்கான நிரந்தர இடமில்லாமல் அவதிப்படுவது ஒரு வருத்தமான விஷயம் என சிவஸ்ரீ சு.ப. முருகையா குருக்கள் குறிப்பிட்டார். அதனை விரைவில் சரிப்படுத்தப்பட வேண்டும் என்று அவர் அரசாங்கத்தை கேட்டுக்கொண்டார். சுற்றுவட்டாரத்தில் இந்துக்கள் எவராவது மரண மடைந்தால் அவர்களுக்காக ஈமக்காரியங்களை செய்வதற்கு தற்போது சட்டவிரோதமாக டாங்கா பே கடற்கரையை பயன்படுத்த வேண்டிய கட்டாயம் ஏற்பட்டுள் ளதாக சினாய் தோட்ட ஸ்ரீ மகாமாரியம்மன் ஆலய குருக்கள் சிவஸ்ரீ கே.எஸ். விஷ்ணு குருக்கள் தெரிவித்தார். டங்கா பேயில் ஈமக் காரியங்கள் செய்வதற்காக படகில் ஏறிச் சென்று படகு கவிழ்ந்த சம்பவத்தையும் அவர் நினைவுகூர்ந்தார். நிரந்தர இடம்தான் இதற்கு சரியான தீர்வு என்று அவர் வாதிடுகிறார். கோத்தாதிங்கி வட்டாரத்தில் எவராவது இறக்க நேரிட்டால் அவர்களை அடக்கம் செய்வதற்கு அல்லது எரிப்பதற்கு கூலாய் அல்லது சுங்கை திராம் செல்ல வேண்டியிருப்பதாக குறிப்பிட்ட பெல்டாலிங்கியூ ஸ்ரீ மகாமாரியம்மன் ஆலய குருக்கள் பி. சா. சாரங்கபாணி, ஈமக்காரியங்களுகாக சுங்கை ரெங் கிட் கடற்கரை, சுங்கை பாப்பான் கடற்கரை அல்லது கோத்தா திங்கி ஆற்றுப்பகுதியை நாட வேண்டியிருப்பதாக குறிப்பிட்டார். இவை எதுவுமே அதி காரப்பூர்வமான இடமல்ல என குறிப்பிட்ட சாரங்கபாணி, இந்துக்கள் எதிர்நோக்கும் பிரச்சினையை அரசாங்கம் கவனத்தில் கொள்ள வேண்டும் என்றார். ஜொகூர் மாநிலத்தில் அனைத்து இடங்களிலும் இந்துக்களுக்கான ஈமக்காரியங்கள் செய்வதற்கு தனியிடத்தை மாநில அரசாங்கம் ஒதுக்கித் தந்து அது அரசு பதிவேட்டில் இடம் பெற்றால் மட்டுமே இந்தப்பிரச்சினைக்கு தீர்வு என்று பாலோ சக்திவேல் முருகன் ஆலய குருக்கள் சிவஸ்ரீ ரெ. ஆறுமுகம் கேட்டுக்கொண்டார்.


நேபாளத்தில் வெள்ளத்தில் சிக்கி 37 பேர் பலி

காத்மண்ட்,

நேப்பாளத்தில் ஏற்பட்ட கடுமையான புயல், மழை வெள்ளத்தில் சிக்கி 37 பேர் பலியாகியுள்ளனர். 400க்கும் மேற்பட்டோர் படுகாயமுற்றனர். நேப்பா ளத்தில் கடந்த சில நாட்களாக கன மழை பெய்து வருகிறது. இதனால் ஏற்பட்ட  வெள்ளத்தில் மக்கள் சிக்கி தவித்து வருகின்றனர். இதையடுத்து ராணு வத்தினர், போலீசார் மற்றும் மீட்புப்பணியினர் வெள்ளத்தில் சிக்கிய  மக்களை  மீட்கும் பணியில் தொடர்ந்து ஈடுபட்டு வருகின்றனர்.

இந்நிலையில் நேற்று காலை ஏற்பட்ட புயல், கன மழையில் சிக்கி 37 பேர் உயிரிழந்தனர். மேலும் 400க்கும் மேற்பட்டோர் படுகாயமுற்றனர். அவர்களை மீட்டு போலீசார் மருத்துவமனைக்கு கொண்டு சென்றனர். அவர்களுக்கு தொடர்ந்து சிகிச்சை மேற்கொள்ளப்பட்டு வருகின்றது.

இது குறித்து ராணுவ செய்தி தொடர்பாளர் யம் பிரசாத் தாகல் கூறுகையில்,  2-எம் ஐ ரக ஹெலிகாப்டர்கள் தயார் நிலையில் உள்ளது. மேலும் சிமரா பகுதி யில் மிகப்பெரிய விமானம், மக்களை மீட்க தயார் நிலையில் உள்ளது. 100க்கும் மேற்பட்ட ராணுவ வீரர்கள் புயல்மழையால் பாதிக்கப்பட்ட இடங்களுக்கு அனுப்பி வைக்கப்ப்பட்டுள்ளனர். தொடர்ந்து மீட்புப்பணிகள் தீவிரமாக நடைபெற்று வருகிறது என கூறினார்.


இளம்பெண் உயிரை பறித்த வாட்சப் வீடியோக்கால் சாட்டிங்!!

டெல்லியில் தனது ஆண் நண்பருடன் வாட்சப் வீடியோ காலில் பேசிக்கொண்டிருந்த பெண் விவாதம் முற்றி தற்கொலை செய்து கொண்ட சம்பவம் நடந்துள்ளது.

கடந்த சனிக்கிழமை இரவு டெல்லியில் நியூ உஸ்மான்பூர் பகுதியை சேர்ந்த ஷிவானி சர்மா என்ற இளம்பெண் நடுஇரவில் தனது ஆண் நண்பருடன் வாட்ஸ்சப் வீடியோ காலில் இணைந்துள்ளார். இருவரும் பேசிக்கொண்டிருக்கும்பொழுதே விவாதம் முற்ற தொடங்கியது. தான் தற்கொலை செய்துகொள்ள இருப்பதாக அந்த ஆண் நண்பரிடம் கூறிவிட்டு ஷிவானி அந்த அறையிலேயே தூக்கிட்டு தற்கொலை செய்துகொண்டார். அவர் தற்கொ லைக்கு முயற்சிப்பதாக தெரிந்த உடனே  அந்த நபர் உடனே அந்த பெண்ணின் தந்தைக்கு கால் செய்துள்ளார். கீழ் மாடியில் இருந்த அந்த பெண்ணின் தந்தை ஷிவானியின் அறையை அடைவதற்குள் சடலமாக தூக்கில் தொங்கினார்.

இந்த சம்பவத்தை அடுத்து தற்கொலைக்கு தூண்டியதாக அந்த ஆண் நண்பர் கைது செய்யப்பட்டுள்ளார்,. மேலும் அந்த அந்த பெண்ணின் செல்போனை கைப்பற்றிய போலீசார் தற்கொலைக்கு என்ன காரணம் என்றும் மொபைலில் அதுபற்றி சந்தேக்கிக்க கூடிய ஆதாரங்கள் உள்ளதா என விசாரித்து வருகின்றனர்.

இதுபோல் அண்மையில் கோடாவில் நீட் தேர்வுக்காக பயிற்சி பெற்றுக்கொண்டிருந்த 18 வயது சிறுமி தனது தந்தையுடன் வாட்சப் வீடியோ காலில் பேசிக்கொண்டிருக்கும் பொழுது அறையில் தூக்கிட்டுக்கொண்ட சம்பவம் குறிப்பிடத்தக்கது.


சிங்கப்பூர் மக்களிடம் மன்னிப்புக் கேட்டு வியக்கவைத்த பிரதமர் லீ!

தனது குடும்பப் பிரச்னை பெரும் சர்ச்சையைக் கிளப்பிய நிலையில், அதற்கு வருத்தம் தெரிவித்து சிங்கப்பூர் மக்களிடம் மன்னிப்புக் கேட்டுள்ளார், அந்த நாட்டுப் பிரதமர் லீ சியென் லூங். நேற்று முன்தினம் மாலை 6 மணியளவில் பொதுமக்களிடம் காணொளிக் காட்சி மூலம் உரையாற்றினார், சிங்கப்பூர் பிரதமர் லீ. அப்போது பேசிய அவர், '38 ஆக்ஸ்லி ரோட்டிலுள்ள எங்களின் குடும்ப இல்லம் தொடர்பான விவகாரம் பெரும் சர்ச்சையாக வெடித்துள்ளது. இந்தப் பூர்வீக வீடு பற்றி கடந்த சில நாள்களாக என் சகோதரர்களுக்கும் எனக்குமிடையே சில கருத்து வேறுபாடுகள் நிலவிவருகின்றன. எனக்கும், என் உடன் பிறப் புகளுக்கும் இடையிலான இந்த சர்ச்சை தொடர்பாக நான் சிங்கப்பூர் மக்களாகிய உங்களிடம் மன்னிப்பு கேட்டுக்கொள்கிறேன். இந்த விவகாரம், என்னையும் எனது அமைச்சரவையைச் சார்ந்த உறுப்பினர்களையும் நாட்டை நிர்வகித்து வரும் தங்கள் பொறுப்பிலிருந்து நிச்சயம் திசை திருப்பாது என்று நான் உங்களிடம் உறுதிபட தெரிவித்துக்கொள்கிறேன்', என்றார். 'சிங்கப்பூரின் தந்தை' என்றழைக்கப்படும் லீ குவான் யூ-வின் மூத்த மகன்தான் இந்த லீ சியென் லூங். நாட்டை ஆளும் பிரதமர் ஒருவர் இவ்வகையான வெளிப்படைத்தன்மையோடும் பொறுப்புஉணர்வோடும் செயல்பட்டது, சமூகத் தளங்களில் அவருக்குப் பெரும் பாராட்டைப் பெற்றுத்தந்துள்ளது.


பாஸ் தலைவர்கள் வாங்கிய  விலை உயர்ந்த கார்களும் ஆடம்பர வீடுகளும்.

பெட்டாலிங் ஜெயா,

பாஸ் கட்சிக்கு அம்னோ வழங்கியதாகக் கூறப்படும் வெ.9 கோடி பணத்தில் விலையுயர்ந்த வாகனங்களும் ஆடம்பர பங்களா வீடுகளும் வாங்கப்ப ட்டதாகக் கூறப்படுகிறது. கடந்த 2016-இல் அம்னோவிடமிருந்து பாஸ் கட்சி வெ.9 கோடியைப் பெற்றதாகப் பதிவு செய்யப்பட்ட புகார் அறிக்கையில் இந்த சொத்து விவரங்கள் அடங்கியிருப்பதாக தகவல் வெளியாகியுள்ளது. அந்த 9 கோடி நிதியை பல பாஸ் தலைவர்கள் கார்கள், சொத்துக்கள் வாங்க பயன்ப டுத்திய தாகக் கூறப்படுகிறது.

Read More: Malasyia Nanban Tamil Daily on 9.2.2019


பதிலடி தருவோம் பாகிஸ்தான் கொக்கரிப்பு

இஸ்லாமாபாத்,

என்ன வேண்டுமானாலும் நடக்கலாம், எதற்கும் தயாராக இருங்கள் என்று ராணுவத்தினரையும் பொதுமக்களையும் பாகிஸ்தான் பிரதமர் இம்ரான்கான்   கேட்டுக் கொண்டார்.தேசிய பாதுகாப்பு கமிட்டி வெளியிட்ட அறிக்கையில், பாலகோட்டில் இந்தியா நடத்திய தாக்குதலில் ஏராளமான தீவிரவாதிகள், பயிற்சியாளர்கள், மூத்த கமாண்டோக்கள், அதிகாரிகள் கொல்லப்பட்டதாக தெரிவிக்கப்பட்டுள்ளது.

ஆனால் இது உண்மையல்ல என்று வன்மையாக கண்டிக்கிறோம். பொறுப்பற்ற முறையில் இந்தியா மீண்டும் கற்பனை கதையை அவிழ்த்து விட்டு ள்ளது. இந்தியாவின் அமைதிக்கும் நிலைத்தன்மைக்கும் ஆபத்து ஏற்படுத்துவதை உணராமல், பொதுத்தேர்தல் நடைபெற இருப்பதை மட்டுமே கருத்தில் கொண்டு இந்த தாக்குதல் நடத்தப்பட்டுள்ளது.

உலக பத்திரிகையாளர்கள் தாக்குதல் நடத்தப்பட்ட பகுதிக்கு வந்து பார்வையிட்டால், என்ன நடந்தது என்ற உண்மை தெரிய வரும். இந்தியா தேவை யற்ற போருக்கு அழைப்பு விடுத்துள்ளது. பதில் தாக்குதலுக்கான இடத்தை பாகிஸ்தான் தேர்வு செய்து வருகிறது. உரிய நேரத்தில் தகுந்த இடத்தில் பதி லடி கொடுக்கப்படும்  என்று கூறப்பட்டுள்ளது.பாகிஸ்தான் ராணுவம் நான்காவது நாளாக ஜம்மு காஷ்மீர் எல்லையில் அத்துமீறி தாக்குதலில் ஈடுபட்டது. கடந்த 8 நாட்களில் இதுவரை 7ஆவது நாளாக தாக்குதல் நடத்தியுள்ளது.

இதற்கிடையே இந்தியாவின் தாக்குதலைத் தொடர்ந்து, பாகிஸ்தான் வெளியுறவுத் துறை அமைச்சர் ஷா முகமது குரேஷி, இஸ்லாமாபாத்தில் வெளி யுறவுத் துறை அதிகாரிகளின் அவசரக் கூட்டத்தை கூட்டி ஆலோசனை நடத்தினார்.

கூட்டத்துக்கு பின் முகமது குரேஷி அளித்த பேட்டியில்,  எல்லைக் கட்டுப்பாடு கோட்டுப் பகுதியில் இந்தியா எல்லை மீறிய விவகாரத்தை இஸ்லாமிக் ஒத்துழைப்பு அமைப்பு, ஐக்கிய நாடுகள் சபை, நட்பு நாடுகள் ஆகியவற்றிடம் முறையிடுவோம். இது தவிர நாட்டின் நாடாளுமன்ற கூட்டுக் கூட்டத்தை கூட்டி இந்தியா நடத்திய தாக்குதல் குறித்து விவாதிக்கப்படும். நம் நாட்டை பாதுகாக்கும் வகையிலும் இந்தியா நடத்திய தாக்குதலுக்கும் தக்க பதிலடி கொடுப்போம் என்றார்.


குரு பெயர்ச்சி பலன்கள் 2016

குரு பெயர்ச்சி பலன்கள் 2016 கணித்தவர் ஜோதிட ஆசான் பண்டிதர் பச்சை ராஜென் குரு பெயர்ச்சி குடும்பத்திற்கு எல்லாம் வளர்ச்சி குரு பிரம்மா! குரு விஷ்ணு! குரு தேவோ! மகேஸ்வரஹ! குரு சாட்சாத்; பரபிரம்மா! தஸ்மைஸ்ரீ குருவே நமஹ! ஸ்ரீ காஞ்சி மாமுனிவர், மகா பெரியவர், தனது 100 ஆவது வயது காலத்திலும் விரும்பிப் பின் பற்றிய திருக்கணித பஞ்சாங்கத்தின் படி துன்முகி வருடம், ஆடி மாதம் 27 ஆம் நாள், வியாழக்கிழமை 11.8.2016 அன்று இரவு 9.30 மணிக்கு வளர்பிறை, நவமி, திதி அனுசம் நட்சத்திர விருச்சிகம் ராசியில் மீனம் லக்னத்தில் குரு பகவான் சிவபெருமானின் உத்திரம் நட்சத்திர வாகனத்தில் சிம்மம் ராசியிலிருந்து கன்னி ராசிக்கு பெயர்ச்சி ஆகிறார். வாக்கியப் பஞ்சாங்கப்படி! வாக்கியப் பஞ்சாங்கப்படி 2.8.2016 ஆடி மாதம் 18 ஆம் நாள் செவ்வாய்க்கிழமை காலை 9.26 க்கு குரு பகவான் கன்னி ராசிக்கு பெயர்ச்சி ஆகிறார். வாக்கியப் பஞ்சாங் கத்தை பின்பற்றியே கோவில்களில் குரு தட்சிணாமூர்த்திக்கு அபிஷேகம், அர்ச்சனை நடைபெற்று வருகிறது. புத்திசாலி புதன் உச்சம் பெற்ற ராசியில் குரு பகவான் பெயர்ச்சி நல்ல அறிவாற்றலுக்கும், தெளிவான புத்திக்கும் அதிபதி புதன். இவர் உச்சம் பெற்ற ராசிநாதன் கன்னி ராசி ஆகும். இதில் 12 வருடத்திற்குப் பிறகு வந்து தனது குரு ஆதிபத்தியத்தை செய்யவருவதும் மிகவும் சிறப்பு ஆகும். இதனால் நாட்டிலும் வீட்டிலும், உலகத்திலும், நிர்வாகத்திலும் புதிய, நல்ல தெளிவான விஞ்ஞான மாற்றங்கள் ஏற்படப் போகிறது. இதுவரை பேச பயந்த அத்தனை விஷயங்களையும் மக்கள் வெளிப்படையாக பேசப் போகிறார்கள். புதன் உச்சம் பெறும் ராசியான கன்னி ராசி குரு பகவானுக்கு நட்பும் இல்லை, பகையும் இல்லை என்பதான வீடு ஆகும். நட்பும் அவர்தான் பாதகாதிபதியும் அவர்தான். இதனால் குரு பகவான் இந்த வீட்டில் இருந்து தயவு தாட்சன்யம் இல்லாமல் சரியான நீதிபதி போலவும் செயல்படுவார். கருணை உள்ளம் கொண்ட தாயாகவும், தந்தையாகவும் செயல்பட்டு தனது கன்னி குருப்பெயர்ச்சி ஆதி பத்தியத்தை நடத்துவார். குரு பகவானின் கிழமையான வியாழக்கிழமை பெயர்ச்சி ஆவதும், குரு பகவானின் மீனம் லக்னத்தில் பெயர்ச்சி ஆவதும், ஆன்மிக தெளிவான விருச்சிக ராசியில் பெயர்ச்சி ஆவதும், சிவபெருமானின் உத்திரம் நட்சத்திரத்தில் பெயர்ச்சி ஆவதும், அதுவும் வளர்பிறையில், நவமி திதி யில் பெயர்ச்சி ஆவதும், மிகுந்த சிறப்புகளை செய்யப்போகும் பெயர்ச்சி ஆகும். நாம் பிறந்த நாட்டிற்கும், வீட்டிற்கும் நல்லது எல்லாம் நடக்கப் போகிறது. அடக்கி வைத்து இருந்த அத்தனை உண்மைகளும் வீறுகொண்டு எழுந்து தனது உரிமைகளை பேசப்போகிறது. அநீதியையே அடுத்தடுத்து பேசி வீட்டிலும், நாட்டிலும் அலுவலகத்திலும், பொது சங்கங்கங்களிலும் வெற்றி பெற்றுக் கொண்டே இருந்து வருபவர்களுக்கு எல்லாம் சரியான தீர்ப்பு வந்து அவமானப் படப் போவதைப் பார்க்கப் போகிறோம், உண்மைகள் உயர்ந்து பேசப் போகிறது. மக்கள் எங்கும் மகிழ்ச்சியாக வாழப்போகிறார்கள். மதுவை படிப்படியாக மக்களே வெறுத்து ஒதுக்கும் நிலை வரப்போகிறது. சாதியாலும், மதத்தாலும் பிரித்தாளும் அரசாங்கத்தின் அநீதி சட்டங்கள் திருத்துவதற்கு மக்களே குரல் எழுப்ப போகிறார்கள். திருக்குறளை கொடுத்த திருவள்ளுவரின் புகழ் வரும் 28.9.2016க்குள் மேலும் மேலும் உயரப் போகிறது. வானளா விய புகழை அரசாங்கம் தரப்போகிறது. கங்கை இங்கே வரப் போகிறது கன்னியா குமரியை தொடப் போகிறது என்ற கொள்கைக்கு அரசாங்கத்தின் முதல் ஒப்புதல் சட்டம் ஆக்கப்படுவதற்கான ஆயத்தப் பணிகள் நடத்தப்படப் போகிறது. தண்ணீர் என்ற நதி மத்திய அரசாங்கம் படிப்படியாக தனது கட்டுப் பாட்டுக்குள் கொண்டு வரப்படும் சட்டம் இயற்றப்படும். கன்னி குருப்பெயர்ச்சியால் நன்மை பெறப்போகும் மூன்று சிறப்பான ராசிகள் பொதுவாக கோட்சாரத்தில் குரு பகவான், ஒவ்வொரு ராசிக்கும் 2,5,7,9,11 ஆம் இடங்களில் வரும் போது, யோகங்களையும், சுப பலன்களையும் வாரி வழங்குவார். திருமணத்திற்கான குருபலன் வியாழ நோக்கு என்று கூறுவதும் லக்னத்திற்கு அல்லது ராசிக்கு 2,5,7,11 ஆம் இடங்களுக்கு குரு பகவான் வரும்போது, அவரின் பார்வை படும் ராசிகளுக்கு அப்போது கிடைக்கும் சுபப் பலனாலும் முடிவுக்கு வராத திருமண பாக்கியமும் முடிவுக்கு வந்து விடுகிறது. குரு பார்க்க கோடி நன்மை என்ற நியதிப்படி கன்னி ராசிக்கு பெயர்ச்சி ஆகும் குருபகவான் தனது 5,7,9 ஆம் பார்வையால், மகரம் மீனம் ரிஷபம் ராசிக்காரர்களைத் தான் பார்வை செய்கிறார். இதனால் இந்த கன்னி குருப்பெயர்ச்சியால் மிகப் பெரிய மாற்றத்தையும், ஏற்றத்தையும் அதிர்ஷ்டத்தையும் அடையப் போகிறவர்கள், மகரம், மீனம், ரிஷபம் என்ற மூன்று ராசிக்காரர்கள் மட்டுமே, என்பதை உறுதியாகச் சொல்லவும். நல்லமாற்றங்களையும் ஏற்றங்களையும் பெறப் போகின்ற இரண்டு ராசிக்காரர்கள் அடுத்தபடியாக நன்மையை பெறப் போகிறவர்கள் சிம்மம், விருச்சிகம், ராசிக்காரர்கள் ஆகும். இவர்களுக்கு இதுவரை தடையாகிக் கொண்டே வரும் அத்தனை காரியங்களிலும் எதிர்பாராத வெற்றி, அனுகூலம் கூடிவரப் போகிறது. இதுவரை அனுபவித்து வரும் குடும்பத்து பிரச்சினை, கடன் பிரச்சினை, தொழில் பிரச்சினை, கோர்ட் வழக்கு, நோய் பிரச்சினை என்ற அத்தனை பிரச்சினைகளிலிருந்து 18.9.2016 க்குள் சிலருக்கும் 4.12.2016 க்குள் ஒரு சிலருக்கும் 11.9.2017 க்குள் பல பேருக்கும் நிவர்த்தி நிம்மதி படிப்படியாக கிடைக்கத் தான் போகிறது. கவலையே வேண்டாம். தற்போது இருந்து வரும் நிலையிலிருந்து நல்ல மாற்றங்களையும் இந்த ஒரு வருடத்திற்குள் பெறத்தான் போகிறீர்கள். இவர்களை சாதாரணமாக நினைத்தவர்களுக்கு இவரும் சாதித்து விட்டாரே என்று சொல்லும் அளவுக்கு முதலில் உங்களிடம் ஒரு சிலரிடம் இடையில் வந்து ஒட்டிக் கொண்ட கெட்ட பழக்க வழக்கத்தில் இருந்தும், நண்பர் சேர்க்கையிலும் திடீரென குருபெயர்ச்சிக்கு பிறகு மாறப் போகிறீர்கள். இதனால் உங்கள் மனதிற்குள் புதிய தெம்பும் தெளிவும் வந்து அமரப்போகிறது. அடுத்தப்படியாக தொழிலிலும் குடும்ப அளவிலும், எல்லார் மாதிரி நாமும் வாழ்ந்து தீர வேண்டும் என்ற எண்ணம் ஒரு குரு மகானை சந்தித்த பிறகு உங்களுக்கு வரப்போகிறது. ஏற்கெனவே நான்கு வருடங்களுக்கு முன்பு இருந்தவராக மறுபடியும் ஆன்மிக சிந்தனைகளும் உங்களுக்குள் வந்து சேரப் போகிறது. விபரீத ராஜயோகத்தை கொடுத்து பின் கெடுத்து கொடுக்கப் போகும் மூன்று ராசிக்காரர்கள் அடுத்தபடியாக பண வரவை பல வழிகளிலும் பார்க்கப் போகிறவர்கள், தனசு, கும்பம் மேஷம் ராசிக்காரர்கள் ஆகும். பணத்தால் தானே பிரச்சினை பணம் என்ற தனம் ஸ்தானத்தை குரு பகவான் பார்ப்பதால் பணம் வரப்போகிறது. என்பது உறுதி. இனி இதற்கான முயற்சிகளை மட்டும். முழு மன ஈடுபாட்டோடு முழுமையாக செய்யுங்கள். இதுவரை வராத பணம் இனிமேல் வருவதை பார்ப்பீர்கள். எல்லாம் காலம் செய்யும் கோலம் தானே! ஒரு சிலருக்கு தகுதிக்கு மீறிய பெரிய, வாய்ப்புகள் வந்து உயர்த்தப்படுவீர்கள். அதாவது விபரீத ராஜயோகம் போல திடீர் திடீர் என்ற முன்னேற்றமும் வரும், எதிர்பாராத பிரச்சினையும் வரும் இந்த காலத்தில் நீங்கள் எதை செய்தாலும் எதை பேசினாலும் இதுதான் நடக்க போகிறது என்று உணர்ந்து செயல்பட்டால் மட்டுமே பண வரவை பார்க்கலாம். கவனமாக பொறுமையாக இருந்தால் யோகத்தை பெறப் போகும் நான்கு ராசிக்காரர்கள் அடுத்து மிக குறைவான நன்மைகளை அடையப் போகிறவர்கள் மிதுனம், கடகம், கன்னி, துலாம் ராசிக்காரர்கள் ஆகும். என்னதான் முயற்சிகள் செய்தும், என்னை மட்டும் ஏதோ ஒன்று கவனித்துக் கொண்டே இருந்து செய்கின்ற அத்தனை காரியத்திலும் வரும் நல்ல வாய்ப்புகளில் தடையையும், தாமதத்தையும் கொடுத்து வருவது மாதிரி இருக்கிறதே, அந்த ஏதோ ஒன்று எது என்ற கேள்வி இந்த நான்கு ராசிக்காரர்களுக்கும் இருந்து வருகிறது. இதற்கான பதல் காலம். ஆம், காலம் என்பது தான் ஏதோ ஒன்று போல வேலை செய்து வருகிறது. கெடுக்கும் காலம் வரும் போது கெடுதலை செய்யும் அதே காலம், கொடுக்க வேண்டிய காலம் வரும் போது கொடுக்கும் பலனை செய்தது. இதே போல, கொடுக்கும் காலம் இதோ வந்து கொண்டிருக்கிறது. அது வரும் போது உங்களை கேட்டா, கொடுக்கப் போகிறது. எல்லாருக்கும் விதி வழி தான் மதி செல்கிறது என்பதை புரிந்து கொள்ளுங்கள். இதைத்தான் கவிஞர் கண்ணதாசன் அவர்கள் தனது தத்துவ ஞானத்தால் புத்தி உள்ள மனிதன் எல்லாம் வெற்றி காண்பதில்லை. வெற்றி பெற்ற மனிதன் எல்லாம் புத்திசாலி இல்லை, என்று எழுதி பாட வைத்தார். மேற்கண்ட இந்த நான்கு ராசிக்காரர்கள் தங்களிடம் இடையில் வந்து ஒட்டிக் கொண்டதா தன்னை பற்றிய பெருமை, மற்றவர்களிடம் பார்க்கும் குறைகள், மேலும் இடையில் வந்த ஒரு சில நண்பர்களிடமிருந்து வந்து சேர்ந்து விட்ட கெட்ட பழக்க வழக்க செலவீனங்களிலிருந்து தன்னை விடுவித்துக் கொள்வது என்று முடி வெடுத்தால், வரப்போகின்ற பிரச்சினை பாதிப்புகளிலிருந்து தப்பித்தது மட்டும் அல்ல, பெரிய யோகமான வாய்ப்புகளையும் பெற்று விடலாம் என்பதையும் உங்களுக்கு சொல்கிறேன். மேலும் இவர்கள் தெய்வீக உள்ளம் கொண்ட குருக்களையும், பூசாரிகளையும் அணுகி இதற்கான பூஜைகளை, அதிக பணத்தை செலவு செய்யாமல் மனதை முழுமையாக ஈடுபடுத்தி தாங்களே பரிகார பூஜைகளை செய்து கொண்டால் அத்தனை பிரச்சினைகளும் சூரியனைக் கண்ட பனியைப்போல விலகுவதை உணர முடியும் எல்லாம் வல்ல இறைவனை சரணாகதி அடைந்தால் நடக்காதது எது. குருப் பெயர்ச்சியன்றைய 11.8.2016 கிரக நிலையும் குருவின் பார்வையும் குரு பகவான் என்றால் யார்? நவக்கிரகங்களில் சுப கிரகங்களாக வர்ணிக்கப்படுபவை குரு, சுக்கிரன் சந்திரன், புதன் ஆகிய நான்கு கிரகங்கள் மட்டுமே! இதிலும் வளர்ப்பிறைச் சந்திரன் சுபராகவும், தேய்பிறைச் சந்திரன் அசுபராகவும் கருதப்படும். அதேபோல புதனும் சுபகிரகத்தோடு சேருகிறபோது யசுபத்தன்மை உடையவராகவும், அசுபரோடு சேருகிறபோது பாபத் தன்மை உடையவராகவும் கருதப்படும். ஆகவே முழு சுபகிரகங்களாகச் செயல்படுவது குருவும் சுக்கிரனும் மட்டும்தான் மற்ற ஐந்து கிரகங்களும் (சூரியன், செவ்வாய், சனி, ராகு, கேது) முழு பாபகிரகங்களாக ஜோதிட சாஸ்திரம் நிர்ணயித்திருக்கிறது. மேற்கண்ட இரண்டு முழு சுபகிரங்களில் குருவை தேவகுரு என்றும், சுக்கிரனை அசுர குரு என்றும் புராணங்கள் வர்ணிப்பதால் குரு ஒருவரையே முழு சுபகிரகம் எனவும் நல்லதைச் செய்ய வல்லவர் எனவும் பாராட்டலாம். அதனால் தான் குருபார்க்க கோடி நன்மை என்றும் கோடி தோஷம் விலகும் என்றும் கூறப்படுகிறது. அப்படிப்பட்ட குரு வருடத்திற்கு ஒரு முறை ஒரு ராசியில் இருந்து இன்னொரு ராசிக்கு மாறுவார். தை பிறந்தால் வழி பிறக்கும் என்று பொதுவாகச் சொல்லுவது போல குருப்பெயர்ச்சியினால் நன்மைகள் நடக்கும் என்றும் பொதுவாக எதிர்பார்க்கலாம் நம்பலாம். சுபகிரகங்களில் குருப்பெயர்ச்சியையும் பாபகிரகங்களில் சனிப்பெயர்ச்சியையும் முக்கியமாக எடுத்துக் கொண்டு பலன்கள் வெளியிடப்படுகின்றன. குரு வருடத்து


டிரெய்லர் -லோரி விபத்து!

ஜாலான் கோலக் கங்சார், தைப்பிங் செல்லும் சாலையில் டிரெய்லர் லோரி ஒன்று கட்டுப்பாட்டை இழந்து புரோட்டோன் காருடன் மோதியது. முன்னாள் சென்று கொண்டிருந்த காரின் பின்புறம் லோரி மோதியதில் கார் ஓட்டுநர் சொற்ப காயங்களுடன் உயிர் தப்பினார். அவர் வெளிநோயாளியாக சிகிச்சை பெற்றுக் கொண்டார்.


கோலாலம்பூர் - சிரம்பான் விரைவு சாலை டோல் வசூலிப்பு  நிறுத்தம்

காஜாங்,

வடக்கு தெற்கு நெடுஞ்சாலையின் சுங்கை பீசி டோல் சாவடி என்று முன்பு  அழைக்கப்பட்ட நெடுஞ்சாலையின் கோலாலம்பூர் - சிரம்பான் விரைவு சாலை மற்றும் சாலாக் சவுத் விரைவு சாலை ஆகியவற்றின் டோல் வசூலிப்பு நேற்று பின்னிரவு 12.01 மணியுடன் ஒரு முடிவுக்கு வந்தது.

Read More: Malaysia Nanban Tamil Daily on1.6.2018


'ஸ்கட்' ரக ஏவுகணைகளை பரிசோதித்தது வடகொரியா: ஜப்பான் பிரதமர் கண்டனம்

சியோல் சர்வதேச நாடுகள் எச்சரிக்கைகளை மீறி வடகொரியா பெரும் சேதங்களை ஏற்படுத்தும் ஸ்கட் ரக ஏவுகணைகளை சோதித்துள்ளது. அண்டை நாடுகளை அச்சுறுத்தும் விதமாக வடகொரியா அவ்வப்போது ஏவுகணை சோதனைகளை நடத்தி வருகிறது. இதனால் தென்கொரியா மற்றும் ஜப்பான் நாடுகள் அச்சத்தில் ஆழ்ந்துள்ளன. இந்தநிலையில் ஸ்கட் ரக ஏவுகணைகளை வடகொரியா பரிசோதித்து பார்த்ததை ஊடகங்கள் உறுதிப்படுத்தி உள்ளனர். இந்த வகையான ஏவுகணைகளை மாற்றியமைக்கும் பஞ்சத்தில் 1000 கிலோ மீட்டர் தூரம் உள்ள இலக்கைக்கூட தாக்கி அழிக்க முடியும். தற்போது இதனை 450 கிலோ மீட்டர் தூரம் இயக்கி பரிசோதிக்கப்பட்டுள்ளதாக தகவல்கள் தெரிவிக்கின்றன. இந்த சோதனைக்கு கடும் கண்டனம் தெரிவித்துள்ள ஜப்பான் ஐ.நா. பாதுகாப்பு கவுன்சில் விதித்துள்ள தடையை மீறிய செயல் என விமர்சனம் செய்துள்ளது. வடெகாரியாவின் இந்த ஏவுகணை சோதனை விமானம் மற்றும் கப்பல் போக்குவரத்துக்கு அச்சுறுத்தலை ஏற்படுத்தி இருக்கிறது என்றும் ஜப்பான் பிரதமர் ஷின்ஸோ அபே கவலை தெரிவித்துள்ளார். அமெரிக்கா மற்றும் பிர நாடுகளுடன் இணைந்து வடகொரியாவை கட்டுக்குள் வைக்க நடவடிக்கை எடுக்கப்படும் என்றும் அவர் கூறியுள்ளார்.


ரஜினி அரசியலுக்கு வந்தால் தி.மு.க.வுக்கு பிரச்னையா?

அரசியலுக்கு யாரு வேண்டுமானாலும் வரலாம் ரஜினி வருவதில் எங்களுக்கு ஒன்றும் பிரச்னை இல்லை என்று கூலாக பதில் அளித்தார் திமுக முன்னாள் அமைச்சர் துரைமுருகன். மதுரை மாவட்ட திமுக சார்பாக மத்திய அரசின் இந்தி திணிப்பு மற்றும் நீட் தேர்வில் தமிழகத்துக்கு விதி விலக்கு கோரி கருத்தரங்கம் மதுரையில் நடை பெற்றது. இதில் துரைமுருகன், தி.மு.க செய்திதொடர்பாளர் இளங்கோவன் கலந்து கொண்டு மாணவர்களிடம் பேசினர். பின்னர் செய்தியாளர்களிடம் பேசிய துரைமுருகன், "அரசியலுக்கு யாரு வேண்டுமானாலும் வரலாம். ரஜினி வருவதில் எங்களுக்கு ஒன்றும் பிரச்னை இல்லை. தமிழகத்தில் நடக்கும் ஆட்சி குடியரசுத் தலைவர் தேர்தல் வரையிலும்தான் இருக்கும் என்று எனது அனுபவத்தை வைத்துக் கூறுகிறேன். அதிமுக என்பது ஒரு கம்பெனி. அதில் யார் வேண்டுமானாலும் முதல்வர் என்ற மேனேஜர் பதவிக்கு வரலாம். தற்போது தொண்டர்கள் மூலம் முடிந்த அளவில் தி.மு.க. மக்கள் நலப்பணி செய்து வருகிறது. தமிழகத்தில் ஆட்சி என்ற ஒன்று நடைபெறுகிறதா என்று தெரியவில்லை. அதைப்பற்றிப் பேசத்தான் சட்டமன்றத்தை கூட்ட வலியுறுத்தி வருகிறோம். ஜெயலலிதாவுக்கு பின் தமிழகத்தில் ஆட்சி நடைபெற வில்லை. காட்சிதான் நடைபெறுகிறது. ஓ.பி.எஸ் மற்றும் ஈ.பி.எஸ். பிரதமரை சந்திப்பது மக்கள் நலனுக்காக இல்லை. அவர்கள் பி.ஜே.பி.க்கு கிடைத்த அடிமைகள்" என்று கூறினார்.


சிலாங்கூர் மாநில நீர் பிரச்சினைக்கு ஒரே மாதத்தில் தீர்வு.

புத்ராஜெயா,

பல காலம் நீடித்து வரும் சிலாங்கூர் மாநில நீர் பிரச் சினைக்கு ஒரே மாதத்தில் தீர்வு காணப்படும் என்று நீர், நிலம் மற்றும் இயற்கை வள அமைச்சர் டாக்டர் சேவியர் ஜெயக்குமார் உறுதியளித்துள்ளார். சிலாங்கூர் மாநில  மந்திரிபுசார் அமிருதின் ஷாரி உட்பட  சம்பந் தப்பட்ட தரப்புடன் அமைச்சர் இது குறித்து விவாதித்துள்ளார்.

Read More: Malaysia Nanban Tamil Daily on 4.7.2018


நிலையான தொழிலுக்கு கைகொடுக்கும் தொழில் திறன் பயிற்சிகள்

கோலாலம்பூர், ஆக. 14-

தொழில்நுட்ப மற்றும் தொழில் சார்ந்த பயிற்சிகளுக்கு நாட்டில் முக்கியத்துவம் செலுத்தப்படும் நிலையில், ஒவ்வொரு மாணவரும் எதிர்காலத்தில் தாங்கள் ஈடுபட நினைக்கும் தொழில்துறைக்குத் தங்களை தயார் செய்வதற்கு இப்பயிற்சிகள் வகை செய்கின்றன.

பள்ளிகளில் மாணவர்கள் பெறும் கல்வியுடன் பல்வேறு துறைகளில் தொழில் தொடர்பான  தொழில்நுட்பம், அறிவியல், திறன் பயிற்சி, அணுகுமுறை, புரிந்துணர்வு மற்றும் அறிவாற்றல் ஆகியவற்றை பெறுவதற்கு இந்த தொழில் பயிற்சிகள் பேருதவியாக இருக்கின்றன என்று யுனெஸ்கோ கூறியிருக்கிறது. மலேசியாவில் இத்தொழில் திறன் பயிற்சிகள் மிகவும் பரந்த ஒரு துறையாகும். இதனை மூன்று (3) பிரிவுகளாகப் பிரிக்கலாம். ஒன்று,  வேலைக்கு முந்தைய தொழில் பயிற்சியாகும். வேலை செய்யும் சூழலுக்குள் நுழைவதற்கு முன்னதாக தகுதியையும் திறனையும் பெறுவதற்கு இது மாணவர்களைத் தயார் செய்கிறது.

இரண்டாவது, பணியில் ஈடுபட்டிருக்கு  சமயத்திலான தொழில் திறன் பயிற்சியாகும். மறு-பயிற்சி மற்றும் திறன் மேம்படுதல் ஆகிய இரு கட்டங்களில் இது மேற்கொள்ளப்படும். மூன்றாவதாக, இலக்கிடப்பட்ட ஒரு குழுவிற்காக திறன் பயிற்சியை திட்டமிடுவதுடன் வாழ்நாள் கல்வியை மேற்கொள்வது. இது சம்பந்தபட்டவர்களின் திறனையும் வருமானத்தையும் அதிகரிக்க உதவும். தொழில், சமூகம், அரசாங்க நிறுவனம், சட்ட ரீதியிலான அமைப்பு மற்றும்  அரசு சார்பு நிறுவனம் ஆகியவற்றைச் சேர்ந்தவர்கள் இப்பிரிவில் அடங்குவர். இத்தொழில் திறன் பயிற்சிகள் நாட்டின் பொருளாதார வளர்ச்சிக்கும் உருவாக்கத்திற்கும் பங்களிக்கின்றன என்பதை நாம் அனைவரும் அறிவோம் என உயர் கல்வி துணை அமைச்சர் டத்தோ மன்சோர் ஹாஜி ஒஸ்மான் கூறுகிறார்.

நாட்டின் பொருளாதார வளர்ச்சிக்கு ஏற்ப எட்டாவது (8) மலேசியத் திட்டத்தில் தொடங்கி இதுவரை நிர்மாணிக்கப்பட்டுள்ள தொழில் திறன் பயிற்சிக்கழகங்கள் இதற்கு எடுத்துக்காட்டு. ஆசியான் நாடுகளுக்கு இடையே ஒப்பிடுகையில் நம் நாட்டின் பொருளாதார போட்டித்தன்மை பணியாளர்களின் திறனையே அதிகம் சார்ந்துள்ளன. குறிப்பாக டிஜிட்டல் சகாப்தத்தில் இளைஞர் அணியே இதனை வழிநடத்துகின்றது என துணை அமைச்சர் குறிப்பிட்டார்.

தொழில் திறன் பயிற்சிகளை நிறைவு செய்யும் பட்டதாரிகளின் விகிதாச்சாரமும் மிகவும் சிறப்பாக உள்ளது. 2017 முதல் 2019 வரையில் தொடர்ச்சியாக மூன்று ஆண்டுகளுக்கு இலக்கிடப்பட்ட அளவை விட இது அதிகரித்துள்ளது. இது 90 விழுக்காட்டிற்கும் மேலாகும். தொழில் துறைகளைச் சார்ந்தவர்களுடன் பல்வேறு வியூகங்களை அமல்படுத்துவதன் வாயிலாக இந்த வெற்றியை அடைய முடிந்தது.கட்டமைக்கப்பட்ட கல்வி கால பயிற்சி, மறு பயிற்சி, மேம்படுத்தப்பட்ட பயிற்சி, பன்முனை பயிற்சிகள், பள்ளி முடிதல் என அவ்வியூகங்கள் வகை பிரிக்கப்பட்டுள்ளன என்று டத்தோ மன்சோர் மேலும் கூறினார்.

நேற்று, இன்று, இனி எதிர்காலத்திற்கும் உகந்த ஒன்றாக இத்தொழில்திறன் பயிற்சிகள் விளங்குவதை உறுதி செய்வதற்கு இதன் முக்கிய நீரோட்டத்தில் எப்போதும் கூடுதல் கவனம் செலுத்தப்பட வேண்டும். இவை அதிகாரம் பெற்றதும் தங்கள் கல்வி மற்றும் வேலை வாய்ப்புக்கான ஒரு வழியாக அதிகமான இளைஞர்களை இது ஈர்க்கும் எனவும் அவர் குறிப்பிட்டார்.

வேலை மட்டுமின்றி, தொழில் முனைவர் துறையிலும் அவர்கள் காலடி வைக்கலாம். இதன் அடிப்படையில், இத்தொழில் திறன் பயிற்சிகள் ஒரு குடும்பத்தில் வருமானம் ஈட்ட உதவுவது மட்டுமின்றி அனைத்து தரப்பினருக்கும் நன்மை அளிக்கும் புதிய வாய்ப்புகளையும் உருவாக்குகின்றது என்றார் அவர். இதுவரை சாதித்துள்ள, தொழில் திறன் பயிற்சிகளைப் பெற்ற பட்டதாரிகளை எடுத்துக்கொண்டால், ஜே.வி. ஆட்டோலூப் செண்டிரியான் பெர்ஹாட்டின் நிறுவனத்தின் உரிமையாளரும் பக்கார்கியர்பாக்ஸ்.காம் நிறுவனருமான முகமட் சைடி முகமட் சுவாடி என்பவரைக் குறிப்பிடலாம்.

இப்பயிற்சிகளுக்கு உயிரோட்டம் கொடுப்பதே புத்தாக்கம்தான்.  ஏதாவது புதிதாக உருவாக்க வேண்டும் என்ற நம்பிக்கையுடன் மனதில் பிறப்பதை கை பார்த்து செய்து முடிப்பதே இதன் வெற்றிக்கு அடையாளம். மனதிலிருந்து எழுந்து, சிந்தனையில் உருவாகி, கைகளால் செய்து முடிப்பதே அதன் மூன்று கூறுகளாகும். மலேசியாவில் வாகன தொழில்துறை நாளுக்கு நாள் செழிப்படைந்து வருகிறது. உலகமே கோவிட்-19 தொற்றுப் பரவலில் சிக்கியிருக்கும் போதிலும் இத்தொழில்துறையில் போட்டி நிலவவே செய்கிறது.

சாலைகளில் வாகனங்களின் எண்ணிக்கையை பார்க்கும்போதும், பணியிடங்களுக்குச் செல்வது போன்ற மக்களின் அன்றாட தேவைகளுக்கு வாகனங்களின் பயன்பாடு அதிகரித்திருப்பதும் அவ்வப்போது பராமரிப்பும் அவசியமாகிறது என்பதை தெளிவாகக் காட்டுகிறது. வாகன ஓட்டுநர் மற்றும் பயணியின் பாதுகாப்பை உறுதி செய்வதற்கு வாகன பராமரிப்பு பணிகள் மிகவும் அவசியமாகும். வாகனங்களில் பயணிக்கும் போது சுமுகமான பயணத்திற்கும் இது அத்தியாவசியமாகிறது என்று முகமட் சாய்டி முகமட் சுவாடி சுட்டிக்காட்டுகிறார்.

காஜாங் தொழில்நுட்பக் கல்லூரியில் பயிலும்போது அவர் வாகன தொழில்துறையில் முறையாகக் கல்வி கற்றார். அதன் பிறகு, உங்கு ஒமார் போலிடெக்னிக் கல்லூரியில் இயந்திர பொறியியல் துறையில் சான்றிதழ் பெற்றார். இதோடு அவர் நிறுத்திக் கொள்ளவில்லை. தொடர்ந்து ஷா ஆலம் மாரா தொழில்நுட்ப பல்கலைக்கழகத்தில் டிப்ளோமா கல்வியை மேற்கொண்டார். மேலும், வெப்பர் பல்கலைக்கழகத்திலிருந்து பேராசிரியர் ஜோன் கெலியுடன் இணையம் வாயிலாக ஆட்டோமோட்டிவ் டிரான்ஸ்மிஷன் துறையில் தமது கல்வியைத் தொடர்ந்தார்.

வாகன தொழில்துறையில் இவருக்குள்ள ஆர்வம் சொந்தமாக ஒரு பட்டறையைத் திறக்க இவரை ஊக்குவித்தது. கடந்த 10 ஆண்டுகளாக இத்துறையில் நிபுணத்துவம் வாய்ந்தவராக இவர் திகழ்கிறார். தொழில் திறன் பயிற்சியில் இதுவும் மிகவும் முக்கியமான ஒரு துறையாக விளங்கி வருகிறது.

வாகன தொழில்நுட்பம், வாகன பட்டறை பயிற்சி, இயந்திர பராமரிப்பு பட்டறை, மொபைல் ஹைட்ரோலிக், தரக் கட்டுப்பாடு ஆகியன இங்கு அளிக்கப்படும் பயிற்சிகளில் அடங்கும். ஷா ஆலம், செக்ஷன் 7, புக்கிட் ராஜா தொழிற்பேட்டை பகுதியில் ஜே.வி. ஆட்டோலூப் செண்டிரியான் பெர்ஹாட் நிறுவனத்தையும் முகமட் சாய்டி நிர்வகித்து வருகின்றார். கடந்த 2005 ஆம் ஆண்டு முதல் இது செயல்பட்டு வருகிறது. தொழில் திறன் படைத்த மொத்தம் 30 பணியாளர்களை இவர் அமர்த்தியுள்ளார்.

வாகன இயந்திரங்களுக்குத் தேவையான எண்ணெய் தயாரிப்பிலும் ஜே.வி.ஆட்டோலூப் செண்டிரியான் பெர்ஹாட் ஈடுபட்டு வருகிறது. ஜேவிஆட்டோலூப் என்ற முத்திரையின் கீழ் இவை விற்கப்பட்டு வருகின்றன. இதுவரை 10 மாதிரியான பொருட்கள் சந்தையில் உள்ளன. JV Transmission Treatment, JV Engine Treatment, JV Engine Carbon Cleaner, JV Fuel Injector Treatment, JV Autolube Synthetic  ஆகியன அவற்றுள் அடங்கும்.

நானோ தொழில்நுட்பத்தை பயன்படுத்தும் JV  Autolube Trans mission Treatment தற்போது சந்தையில் மிகவும் விறுவிறுப்பாக விற்பனையாகும் பொருளாக கருதப்படுகிறது. வாகனத்தின் கியர் பெட்டியில் உள்ள ரப்பரை மீண்டும்  சுமுகமாக இயங்க வைக்க இது உதவுகிறது. இப்பொருளுக்கு பல்வேறு விருதுகளும் வழங்கப்பட்டுள்ளன.

2019 ஆசிய ஆட்டோமோட்டிவ் விருது, 2019 சிறந்த முத்திரை விருது ஆகியன அவற்றுள் அடங்கும். அதற்கடுத்த ஆண்டில் உலகிற்காக தயாரிக்கப்பட்டது என்ற பிரிவில் 2020 சிறந்த விருதை இந்நிறுவனம் பெற்றது. இந்த தயாரிப்பின் தரத்தை உறுதி செய்வதற்காக விற்பனைக்கு வரும் முன்னதாக மூன்று ஆண்டுகள் இது ஆய்வுக்கூடத்தில் சோதனைக்கு உட்படுத்தப்பட்டது என்பது குறிப்பிடத்தக்கது.தற்போது விற்பனைக்கு வந்துள்ள இந்த 5 ஆண்டுகளில் சந்தையில் பயனீட்டாளர்கள் மத்தியில் இது அபார வரவேற்பை பெற்று வருகிறது. தனது தொழில்திறன் பயிற்சிகளை முகமட் சாய்டி சிறப்பான, பயனுள்ள வகையில் பயன்படுத்தியுள்ளார் என்பதை இது காட்டுகிறது. இந்நிறுவனம் இதுவரை 300 க்கும் மேற்பட்டவர்களுக்கு இத்துறையில் பயிற்சிகளை வழங்கியுள்ளது.

தமது சவால்கள் குறித்து இவரிடம் கேட்கப்பட்டபோது, தொழிலில் நாம் ஒரு கட்டத்தை அடைவதற்கு முன்னதாக ஏற்றத் தாழ்வுகளும் சவால்களும் நிச்சயமாக இருக்கும். நடவடிக்கை மற்றும் உபரி பாகங்களின்  செலவினங்களின் அதிகரிப்பு ஒரு காலத்தில் தொழிலை மூடிவிடும் நிலைக்கு தள்ளப்பட்டதாகவும், எனினும், அதனையும் எதிர்கொண்டு, இன்று வரையில் தம்மால் நிலைத்திருக்க முடிகிறது என்றும் அவர் சொன்னார்.


இலக்கியத்தால் மக்களை ஒருங்கிணைத்த மக்ஸிம் கார்க்கி

உலக மக்களால் போற்றப்படும் எழுத்தாளர்களுள் மிகவும் பிரபலமானவர் மக்ஸிம் கார்க்கி, அவர் தனது இலக்கியப் படைப்பின் மூலம் மக்களை ஒருங்கிணைத்து அவர்களுக்கு ஊக்கு சக்கியாகத் திகழ்பவர்.

மக்ஸிம் கார்க்கி 1868 ஆம் ஆண்டு மார்ச் மாதம் 16 ஆம் தேதி ரஷ்யாவிலுள்ள நீழ்னி நோவ்கிராட் என்றும் இடத்தில் பிறந்தார். சிறுவயது முதலே உழைப்பின் மீது பேரார்வம் கொண்டு விளங்கினார்.

எளிய மக்களின் மீது அளவுகடந்த அன்பை கொண்டிருந்தார். அதேவேளை மக்களுக்குத் துன்பத்தையும், ஏமாற்றத்தையும் கொடுப்பவர்கள் மீது, கடுமையான கோபத்தையும் எதிப்பையும் கொண்டவராகத் தன் வாழ்நாள் முழுவதும் இருந்து வந்தவர் கார்க்கி. ரஷ்யாவில் தொழிலாளர்கள் மற்றும் உழைக்கும் மக்களால் ஒன்று கூடி நடத்தப்பட்ட புரட்சிக்கு பெரும் பங்காற்றினார்.


தமிழ்ப்பள்ளிகளுக்கான கட்டுமானக் குத்தகை மற்றவர்களுக்கு தாரைவார்க்கப்பட்டதா? ஜொகூர் அரசு மறுப்பு

(எம்.கே.வள்ளுவன்)  ஜொகூர் பாரு

ஜொகூர் மாநிலத்தில் தமிழ்ப்பள்ளிகளை  சீரமைக்கும் அல்லது மேம்படுத்தும் பணிகளுக்கு இந்தியர்களுக்கு வழங்கப்பட்ட  குத்தகைகளை மற்றவர்களுக்கு மாற்றி விடும்படி   கல்வியமைச்சு எந்த  உத்தரவையும்   பிறப்பிக்கவில்லை  என ஜொகூர் மாநில ஆட்சிக்குழு   உறுப்பினர் எஸ்.ராமகிருஷ்ணன்  இங்கு குறிப்பிட்டார்.

Read More: Malaysia Nanban Tamil Daily on 10.8.2018


காப்பார் தொகுதியில் சொல்லில் அடங்காத மக்கள் துயரம். என்ன செய்கிறார் மணிவண்ணன்?

இத்தொகுதியில் மொத்த வாக்காளர்களின் எண்ணிக்கை 152,000 ஆகும். இந்த வாக்காளர்களின் எண்ணிக்கையானது பெர்லிஸ் மாநிலத்தில் உள்ள மொத்த 120,081 வாக்காளர்களின் எண்ணிக்கையைவிட கூடுதலாகும். காப்பாரின் மொத்த வாக்காளர்கள் எண்ணிக்கையில் இந்தியர்கள் 21,330 பேராகும். ஒவ்வொரு பொதுத் தேர்தலிலும் காப்பார் நாடாளுமன்றத் தொகுதியின் வெற்றியை இந்தியர்களே முடிவு செய்கின்றனர். அதன் காரணமாகவே காப்பார் நாடாளுமன்றத் தொகுதி மஇகாவின் பாரம்பரிய தொகுதியாகவே இன்று வரையில் நிலைநாட்டப்பட்டு வருகிறது. 1959 முதல் 1963 வரை காப்பார் சொந்த நாடாளுமன்றத் தொகுதியை கொண்டிருந்தது. அதன் நாடாளுமன்ற உறுப்பினராக இருந்தவர் ஹம்சா ஹாலாங். 1963 ஆம் ஆண்டு காப்பார் நாடா ளுமன்றத் தொகுதி அகற்றப்பட்டு, கோலசிலாங்கூர் நாடாளுமன்றத் தொகுதிக்குள் காப்பார் ஒரு சட்டமன்ற தொகுதியாக பரிணாமம் கண்டது. இந்த சட்டமன்றத் தொகுதி 1973 வரையில் நீடித்தது. 1974 ஆம் ஆண்டு, படகு சின்னத்தை கொண்ட கூட்டணி கட்சி, தேசிய முன்னணியாக மாறி, தராசு சின் னத்தை அறிமுகப்படுத்திய போது, காப்பார் சட்டமன்றம் கோலக்கிள்ளான் நாடாளுமன்றத் தொகுதிக்குள் சேர்க்கப்பட்டது. பின்னர் 1986 முதல் இன்று வரையில் காப்பார் தனிநாடாளுமன்றத் தொகுதியை கொண்டுள்ளது. நாட்டில் அதிகமான தோட்ட மக்களை உள்ளடக்கிய ஒரு பகுதி என்றால் காப்பார் என்று சொல்லும் அளவிற்கு மட்டுமல்ல, தேசிய முன்னணியின் மிகப் பெரிய விசுவாசியாக இந்தியர்களை மாற்றியவர் மறைந்த டத்தோ த.ம. துரை ஆவார். தேசிய முன்னணி சார்பில் யார் போட்டியிடுகிறார் என்பது முக்கி யமல்ல. எங்களின் வாக்குகள் தராசுக்குதான் என்று உறுதி செய்யும் அளவிற்கு ஒவ்வொரு பொதுத் தேர்தலிலும் தங்களின் வாக்களிப்பு கடமையை நிறைவேற்றிய மக்களாக இந்தியர்கள் இருந்துள்ளனர். இதன் காரணமாக 1986 ஆம் ஆண்டு காப்பார் தனி நாடாளுமன்றத் தொகுதியாக மாறிய போது, இந்திய வேட்பாளர்களே இத்தொகுதியில் போட்டியிட்டு வந்துள்ளனர். மஇகாவில் மட்டுமல்ல. எதிர்க்கட்சியில் வேட்பாளராக நிறுத்தப்படுபவரும் இந்தியர்களாகவே இருந்து வந்துள்ளனர். ஜி.வி. காத்தையா, ஹரிகரன், இஸா போன்ற எதிர்க்கட்சி வேட்பாளர்கள் ஒவ்வொரு தேர்தலிலும் எதிர்க்கட்சி வேட்பாளர்களாக விளங்கி வந்துள்ளனர். 1986 ஆம் ஆண்டு காப்பார் தனி நாடாளுமன்றத் தொகுதியாக மாறிய போது, அத்தொகுதியில் மஇகா சார்பில் போட்டியிட்டவர் டி.பி.விஜேந்திரன் ஆவார். உள் ளூர் வேட்பாளர்களை புறக்கணித்த நிலையில் காப்பார் மஇகா தொகுதியின் சக்தி வாய்ந்த தலைவராக விளங்கிய த.ம.துரைக்கு 1982 ஆம் ஆண்டில் டிங்கில் சட்டமன்றத் தொகுதியை வழங்கியதன் காரணமாக அவர் காப்பார் மக்களை சமாதானப்படுத்தும் தூதராக விளங்கினார். அதன்பின்னர் நடந்த பொதுத் தேர்தலில் 1990 முதல் 1995 வரையில் டத்தோ எம். மகாலிங்கம், 1995 முதல் 1999 வரையில் டாக்டர் லீலா, 1999 முதல் 2004 வரையிலும் பின்னர் 2004 முதல் 2008 வரை டத்தோ கோமளாதேவி அதாவது தேசிய முன்னணியை மக்கள் வெறுக்கும் வரையில் காப்பாருக்கு வெளியே மஇகா சார்பில் வான்குடை வேட்பாளர்களே நிறுத்தப்பட்டு வந்தனர். கோலாலம்பூரை தளமாக கொண்ட இவர்களில் ஆண்டுக்கணக்கான சேவையில் மிகுந்த அதிருப்தியிலும் ஆத்திரத்திலும் இருந்த காப்பார் இந்தியர்கள் 2008 இல் ஏற்பட்ட அரசியல் சுனாமியிலும் தேசிய முன்னணி வேட்பாளர் கோமளாதேவியை தோற்கடித்து, பி.கே.ஆர். வேட்பாளர் எஸ். மணி வாசகத்தை தேர்வு செய்தனர். காப்பார் உள்ளூர்வாசி பலராமன் என்பவர் இது குறித்து கூறுகையில் ‘தெரிந்த பேயை விட தெரியாத பேய்க்கு வாக்களித் தோம்’ என்பதுதான் உண்மை என்கிறார் மனம் உடைந்த நிலையில். மாணிக்கவாசகம் பி.கே.ஆர். வேட்பாளராக வந்த பின்னர் மக்கள் அவரின் சேவையை நாடினாலும் பல்வேறு வெட்டுக்குத்துச் சண்டைகளுக்கு உள்ளே செல்கின்றவர்களுக்கு வக்காளத்து வாங்கி அவர்களை வெளியே கொண்டு வருகிறார் என்ற பெரும் குற்றச்சாட்டையும் உள்ளூர் மக்கள் முன்வைத்தனர். அடுத்த பொதுத் தேர்தலில் அவரை தோற்கடிப்பதே உறுதி என்ற ஒரு மனநிலைக்கு வந்தாலும் மஇகா சார்பில் காப்பார் தொகுதிக்கு போட்டியிடுபவர் உள்ளூர்வாசியான தொகுதி தலைவரும் பட்டதாரியுமான டத்தோ த. கணேசன் என்பவர் என்று பரவலாக பேசப்பட்ட நிலையில் அவரையே தேசிய முன்னணி ஒருங்கிணைப்பாளராக நியமிக்கப்பட்டுள்ளதால் அந்த தொகுதியை மஇகா மீட்கும் என்ற நம்பிக்கை இருந்தது. ஆனால், 2013 பொதுத் தேர்தலில் கணேசனை தட்டிவிட்டு மஇகாவின் பொதுச் செயலாளர் சக்திவேல் நிறுத்தப்பட்டதால் அதிருப்தியடைந்த மஇகா உறுப்பினர்கள் உட்பட காப்பார் இந்தியர்கள் வேறுவழியின்றி பி.கே.ஆர். சார்பில் வான்குடை வேட்பாளராக நிறுத்தப்பட்ட கோலாலம்பூரை சேர்ந்த ஒரு வழக்கறிஞரான மணிவண்ணன் கோவிந்தசாமியை ஆதரித்தனர். தேர்தலில் நான்கு முனைப்போட்டியில் மணிவண்ணனுக்கு 69,849 வாக்குகளும் சக்தி வேலுவிற்கு 46, 059 வாக்குகளும் கிடைத்தன. தற்போது காப்பார் நாடாளுமன்றத் தொகுதியின் நாடாளுமன்ற உறுப்பினராக மணிவண்ணன், கடந்த நான்கு ஆண்டு காலமாக இருந்து வரும் வேளை யில் காப்பார் மக்கள் குறிப்பாக இந்தியர்கள் எதிர்நோக்கிவரும் பிரச்சினைகளை எந்த அளவிற்கு காது கொடுத்து கேட்கிறார் என்று தொகுதியை சேர்ந்த மக்களை கேட்கும் போது ஏமாற்றமே மிஞ்சியிருக்கிறது. தொகுதி பக்கமே வராத ஒரு நபராகவே அவர் இன்று வரையில் இருந்து வந்துள்ளார் என்பது காப்பார் மக்கள் குற்றஞ்சாட்டுகின்றனர். எப்பிங்ஹாம் தமிழ்ப்பள்ளி நில விவகாரத்தில் அவர் காட்டிய அக்கறைகூட காப்பார் மக்கள் விவகாரத்தில் காட்டவில்லை என்கின்றனர். காப்பாரின் பிர தான சாலையாக விளங்கும் ஜாலான் புக்கிட் கிராயோங் சாலை குண்டும் குழியுமாக இருக்கின்றன. மக்கள் அந்த பாதையைப் பயன்படுத்தவே அஞ்சு கின்றனர். மலை காலங்களில் சாலையில் உள்ள குண்டு குழிகளில் மழை நீர்த் தேங்கி நிற்கின்றன. ஒவ்வொரு நாளும் விபத்துகள் நடக்கின்றன. இது குறித்து பல புகார்கள் கொடுக்கப்பட்டும் பொதுப்பணி அமைச்சு கண்டு கொள்ளவில்லை. கிள்ளான் நகராண்மைக்கழகம் நடவடிக்கை எடுக்கவில்லை. இந்நிலையில் இந்த சாலைப்பிரச்சினைக்கு எந்த அளவிற்கு மணிவண்ணன் தீர்வு கண் டுள்ளார் என்று வினவுகின்றனர் காப்பாரையொட்டியுள்ள ஜாலான் ஆக்கோப் தோட்டம், அத்லோன் தோட்டம், புக்கிட் கிராயோங் மற்றும் புக்கிட் செராக்கா மக்கள். பெர்லிஸ் மாநிலத்தை விட அதிகமான வாக்காளர்களைக் கொண்ட காப்பாரில் உள்ள கிளினிக்கில் ஐந்து மருத்துவர்கள் மட்டுமே பணியாற்றுகின்றனர். மேலும் இருவர் குழந்தைகள் பிரிவில் உள்ளனர். அதில் ஒருவர் கிராமப்புற சுகாதார கவனிப்புக்கு சென்று விடுகிறார். நாள் ஒன்றுக்கு சராசரி 300 முதல் 400 பேர் காப்பார் கிளினிக்கிற்கு வருகின்றனர். ஒவ்வொருவரும் 3 முதல் 6 மணி நேரம் காத்திருக்க வேண்டிய சூழல்தான் இன்றும் உள்ளது என்கிறார் பூங்கோதை என்பவர். ஒரு மாநிலத்தில் உள்ள மக்களைவிட அதிகமான ஜனத்தொகையை கொண்டு வரும் காப்பார் கிளினிக்கிற்கு ஐந்து மருத்துவர்கள் போதுமா? அதில் அவர் களில் யாராவது அவசர விடுப்பு எடுத்து விட்டால் நிலைமை படுமோசமாகி விடுகிறது. ஒவ்வொரு நாளும் வெளிநோயாளிகளின் அவதிகள் சொல்லிக் அடங்காது என்கிறார் பூங்கோதை. காப்பாரில் இந்தியர்களுக்கு காலங்காலமாக உள்ளது இந்து மயானம். இதனை காப்பார், ஸ்ரீ பால தண்டாயுதபாணி ஆலய நிர்வாகத்தின் மேற்பார்வையில் உள்ளது. இங்கு உடல்களை தகனம் செய்யப்படுவதற்கு மின்தகனம் மையம் கட்டப்பட வேண்டும் என்பது மக்களின் நீண்ட நாள் கோரிக்கையைாகும். இது குறித்து காப்பார் நாடாளுமன்ற உறுப்பினர் என்ற முறையில் மணிவண்ணனுக்கும் தெரியப்படுத்தப்பட்டு விட்டது. இதுவரையில் இப்பிரச்சினைக்குத் தீர்வு காணப்படவில்லை. இடுகாடும் காடு மண்டி கிடக்கிறது. சவ அடக்கத்திற்கு மக்கள் இடுகாட்டிற்கு நுழையும் போது பல சிரமங்களை எதிர் நோக்குகின்றனர். சடலங்களை தகனம் செய்வதற்கு 13 கிலோமீட்டர் தொலைவில் மேருவில் உள்ள பெஃரி பார்க் தனியார் மின்தகன மையத்தைதான் அதிக பணம் கட்டி பயன்படுத்த வேண்டியுள்ளது. இதேபோன்று இங்குள்ள பல வீடமைப்புப் பகுதிகளில் தெரு விளக்குகள் அடிக்கடி பழுதாகிவிடுகின்றன. அதன் ஒயரிங் முறையில் கோளாறு இருப்பதாக மக்கள் நம்புகின்றனர். இரவு நேரங்களில் பிரதான சாலையில் பஸ்சை விட்டு இறங்கும் பெண்கள், தாய்மார்கள், கர்ப்பிணிகள் இருளில் நடந்து செல்லும் அவல நிலை பல பகுதிகளில் நீடிக்கின்றன. மற்றொரு பிரதான சாலையான லோரோங் ராஜா நல்லாவில் பல மாதங்களாக கால்வாய்கள் தூர் வாரப்படாமல் இருக்கின்றன. இதனால் சுகாதார கேடு ஏற்பட்டு டிங்கிக் காய்ச்சலால் மக்கள் தொடர்ந்து அவதியுற்று வருகின்றனர். மக்கள் தங்களின் பல குறைகளை மணிவண்ணனிடமோ அல்லது அவரின் பிரதிநிதியிடமோ நேரடியாக சொல்வதற்கு வாய்ப்பு இல்லை. காரணம். காப் பார் நகரை காட்டி நாடாளுமன்றத் தொகுதிக்கு போட்டியிட்டு வெற்றி பெற்ற மணிவண்ணன்,காப்பார் நகரில் தனது சேவை மையத்தை அமைக் கவில்லை. மாறாக ஒன்பது கிலோமீட்டர் தூரத்தில் உள்ள ஜாலான் மேரு, செண்ட்ரல் கிள்ளானில் சேவை மையத்தை நிறுவியுள்ளார். மக்கள் அந்த இடத்திற்கு செல்ல வேண்டுமானால் இரண்டு பஸ்கள் எடுக்க வேண்டும். அதிலும் அவரின் சேவை மையம் பல நாட்களாக ஆழ்ந்த உறக்கத்தில் இருப் பதாக மக்கள் குற்றஞ்சாட்டுகின்றனர். வரும் ஞாயிற்றுக்கிழமை காப்பார் ஸ்ரீ பால தண்டாயுதபாணி ஆலயத்தில் மகா கும்பாபிஷேகம் நடைபெறவிருக்கிறது. அதேநாளில் நோன்புப்பெருநாளும் கொண்டாடப்படுகிறது. பள்ளிவாசலும் கோயிலும் அருகிலேயே உள்ளது. வாகன நெரிசல் கடுமையாக இருக்கும் என்று எதிர்பார்க்கப்படுகிறது. இந்தப் பிரச்சினையை தீர்ப்பதற்கு மணிவண்ணன் இதுவரையில் என்ன நடவடிக்கை எடுத்துள்ளார்? என்று வினவுகிறார்கள் உள்ளூர்வாசிகள். காப்பார் மக்களின் பிரச்சினைகள் தொடர்பான ஆய்வு கண்ணோட்டம் நாளை தொடரும்.


ஜொகூரில் வீடு வாங்கினால அந்நிய நாட்டினருக்கு குடியுரிமை?

ஜொகூரில் உள்ள ஃபோரஸ்ட் சிட்டியில் வீடுகள் வாங்கும் அந்நிய நாட்டினர் மலேசிய குடி மக்களாக மாறுவதற்கு வாய்ப்பு உண்டு. அவர்கள் மலேசிய குடி மக்களாக மாறுவதிலிருந்து எதுவும் தடுக்க முடியாது என தான் நம்புவதாக துன் டாக்டர் மகாதீர் முகமட் எச்சரித்துள்ளார். இப்போது மேம்படுத்தப் பட்டு வரும் அந்த நகரை சுற்றிப் பார்த்த பின்னர் அவர் இந்தக் கருத்தை வெளியிட்டார். இந்தத் திட்டத்தில் வீடுகள் வாங்குவோருக்கு நிரந்தர நிலப்பட்டா அந்தஸ்து வழங்கப்படவிருப்பதாக விளம்பரப்படுத்தப்பட்டிருப்பது குறித்தும் அவர் கேள்வி எழுப்பினார்.மாநகர் வீதிகளில் விளக்கு கம்பங்களின் மீது இது தொடர்பான விளம்பரங்கள் ஒட்டப்பட்டிருப்பதை அவர் சுட்டிக்காட்டினார். சீன பிரஜைகளுக்கு 99 ஆண்டு கால குத்தகை அடிப்படையில் நிலம் விற்கப்படுவதாக அரசாங்கம் கூறுகிறது. ஆனால், சுவரொட்டிகளில் காணப்படும் விளம்பரங்கள் வேறு மாதிரியாக கூறுகின்றன என்று அவர் தனது வலைப் பதிவில் குறிப்பிட்டிருக்கிறார். ஃபோரஸ்ட் சிட்டி குடியிருப் பாளர்கள் என்றென்றும் அங்கு தங்கியிருக்கலாம். சில ஆண்டு கள் அங்கு தங்கியிருந்த பின்னர், அவர்கள் குடிமக்களாக மாறுவதை தடுத்து நிறுத்த சட்டம் எதுவும் கிடையாது என்று அவர் மேலும் கூறினார். மலேசிய சட்டப்படி, இந்நாட்டில் 12 ஆண்டுகளுக்கும் மேல் தங் கியிருக்கும் எவரும் ஒரு பிரஜையாகும் உரிமையையும் தேர்தலில் வாக்களிக்கும் தகுதியையும் பெறுகிறார் என்று கூறிய அவர், இது நடைபெறாது என்பதற்கு எந்தவோர் உத்தரவாத மும் கிடையாது என்பதை சுட்டிக் காட்டினார். வெளிநாட்டினரின்பால் மலே சியா தாராள மனப்போக்குடன் நடந்து கொள்கிறது. ஆனால், அதன் சொந்த குடிமக்கள் தங்களுடைய சொத்துக்களுக்கு நிரந்தர நிலப்பட்டா பெறுவதில் தோல்வி அடைகிறார்கள் என்று பார்ட்டி பிரிபூமி பெர்சத்து மலேசியாவின் (பிபிபிஎம்) அவைத் தலைவருமான மகாதீர் கூறினார். எனினும், தஞ்சோங் பெலப்பாஸ் துறைமுகம் அருகே அமைக்கப்பட்டு வரும் இந்த ஃபோரஸ்ட் சிட்டி அழகில் போற்றத்தக்கதாக இருப்பதை மகாதீர் ஒப்புக் கொண்டார்.


குடியுரிமைக்காக 30 ஆண்டுகள் காத்திருக்கிறேன்!

மலேசியாவில் பிறந்து வளர்ந்த தனக்கு குடியுரிமை நிராகரிக்கப்பட்டு வரும் அதே சமயம், ஸாஹிர் நாயக் போன்ற அந்நிய நாட்டினருக்கு நிரந்தர குடி யிருப்பாளர் அந்தஸ்து சர்வ சாதாரணமாகக் கிடைப் பது குறித்து அதிர்ச்சி தெரிவித்துள்ளார் சந்திரா மொண்டீரோ. ஸாஹிருக்கு ஐந்து ஆண்டுகளுக்கு முன்பே நிரந்தர குடியிருப்பாளர் அந்தஸ்து வழங்கப்பட்டுள்ளதாக தெரிகிறது. இது அநியாயம் என்று அவர் வர்ணித்தார். நான் பல முறை விண்ணப்பம் போட்டும் குடியுரிமை வழங்கப்படாமல் நிராகரிக்கப்பட்டேன். ஆனால், ஸாஹிருக்கும் மற்ற வங்காள தேச, இந்தோ னேசிய பிரஜைகளுக்கும் நிரந்தர குடியிருப்பாளர் அந்தஸ்து எளிதில் கிடைத்து விடுகிறது என்று அவர் குறைப்பட்டுக்கொண்டார்.சந்திரா தற்போது பெட் டாலிங் ஜெயாவில் வாழ்ந்து வருகிறார். தன்னை தத்தெடுத்த விவகாரத்தில் போதுமான ஆவணங்கள் இல்லாததால் குடியுரிமைக்கான தனது விண் ணப்பம் நிராகரிக்கப்பட்டது என்று அவர் சொன்னார். பதிவு இலாகா எனது விண்ணப்பத்தை நிராகரித்தது. காரணம், என்னை தத்தெடுத்த முறை சரியில்லை என்று அவர்கள் கூறினார்கள். நான் 21 வயதை அடைவதற்கு முன்பே நான் தத்தெடுக்கப்படவில்லை என்பது அவர்களின் வாதம். ஆனால், உண்மையில் நான் பிறந்தவுடனேயே என் பெற்றோர் என்னை தத்தெடுத்துக்கொண்டனர். ஆனால் எனக்கு இப்போதுதான் அவர்கள் பிறப்புப் பத்திரத்தை எடுத்தார்கள். நான் தத்தெடுக்கப்பட்டேன் என்பதைக் காட்டுவதற்கு தேவையான ஆவ ணங்கள் என்ன என்பது பற்றி அவர்களுக்கு எதுவும் தெரியவில்லை. நான் தத்தெடுக்கப்பட்டதற்கான குறிப்புகள் எதுவும் பிறப்புப் பத்திரத்தில் இல்லை. குடியுரிமை பெறுவதற்கு சந்திரா பல முயற்சிகளை மேற்கொண்டார். ஆனால், குடியுரிமை கிடைக்கவில்லை. ஆனாலும், குடும்பம் மற்றும் நண்பர்களின் ஆதரவு இருப்பதால் தான் ஓர் அதிர்ஷ்டசாலி என்றே கருதுவதாக அவர் கூறினார்.


ஆலய உடைப்பு! பயங்கரவாதிகள் தொடர்பு! பயங்கரவாத எதிர்ப்புப் பிரிவின் தலைவர் பேட்டி!

நாட்டில் நிகழும் ஆலய உடைப்பு, சிலைகள் தகர்ப்பு ஆகிய சம்பவங்களுக்கும் பயங்கரவாதிகளுக்கும் தொடர்பு உள்ளதா? புக்கிட் அமான் போலீஸ் தலைமையகத்தின் பயங்கரவாத எதிர்ப்புப் பிரிவின் தலைவர் டத்தோ அயூப் கான் மைடின் நண்பனுக்கு அளித்த சிறப்புப் பேட்டி! நாற்பது ஆண்டு காலம் கம்யூனிஸ்ட் புரட்சியினை வெற்றிகரமாக கையாண்ட நாடு நம் நாடு. பயங்கர வாதத்திற்கு எதிரான போராட்டம் என்பது ஒரு கூட்டு போராட்டம் என்கிறார் புக்கிட் அமான் பயங்கரவாதம் எதிர்ப்புப் பிரிவின் தலைவர் டத்தோ அயூப்கான் மைடின் பிச்சை. ஊர்கூடி தேர் இழுப்பதை போல ஒட்டுமொத்தமாக சமூகம், அரசு சாரா அமைப்புகள், சமய மன்றங்கள், கல்விமான்கள் ஆகிய தரப்புகள் காவல் துறையினருடன் கைகோர்த்துக் கொண்டு முன்னிலைப்படுத்தும் போராட்டம் இது என்கிறார் இவர். ’நண்பன்’ நாளேட்டிற்கு வழங்கிய சிறப்பு நேர்காணலில் அயூப்கான் அநேக அம்சங்களை இழையோட விட்டுள்ளார். தேசிய பாதுகாப்பு நலனை முன் னிட்டு எடுக்கப்படும் நடவடிக்கைகளில் நாங்கள் எந்தவொரு தரப்பின ருடனும் மன்னிப்பு கோர கடமைப்பட்டவர்கள் அல்ல. நாட்டு மக்களின் பாதுகாப்பு என்று வரும்போது இதில் விட்டுக் கொடுக்கும் போக்கிற்கு இம்மியளவும் இடம் இல்லை. நாடு அதை நாடு என்கிறார் அயூப்கான். பயங்கரவாதம் - தீவிரவாதம் என வெறுமனமே பட்டாசு கொளுத்தி போட்டு அச்ச உணர்வை ஏற்படுத்துகிறார்கள் என்பது சில தரப்பின் விதண் டாவாதமான குற்றச்சாட்டு. இது ஓர் அரசியல் சித்து விளையாட்டு என்று சொன்னவர்கள் எல்லாம் இன்று வாயடைத்து போயிருக்கிறார்கள். பயங்கரவாதம் மற்றும் தீவிரவாதம் தொடர் பில் பல சந்தேகப் பேர் வழிகளை முன்கூட்டியே கைது செய்து உத்தேச பயங்கரவாத தாக்குதலை நாங்கள் முறியடித்துள்ளோம். துப்பாக்கிக் கொண்டு பயங்கர வாதியை சுட்டுக் கொல்லலாம். ஆனால், பயங்கரவாதத்தையோ அல்லது தீவிரவாதத்தையோ முற்றாக துடைத் தொழிக்க வேண்டுமானால், அதன் மூல வேர்களை நாம் தேடிச் செல்ல வேண்டும். வீடு திருந்தினால் வீதி திருந்தும். வீதி திருந்தினால் நாடு திருந்தும். அஸ்திவாரமே ஆட்டம் காணுமானால் அனைத் தும் அனர்த்தம் என்று எச்சரிக்கு ம் அயூப்கான், இங்கே இதோ நமக்காக வழங்கிய நேர்க் காணல்: கே: பயங்கர வாதம் எதிர்ப்பு டிவிசனின் பணியும் பாணியும் என்ன? ப: புக்கிட் அமான் போலீஸ் சிறப்பு பிரிவில் பயங்கர வாதிகள், தீவிர வாதிகள் ஆகியோரின் நடமாட்டங்களை கண்காணித்து காரியமாற்றும் பிரிவு இது. Seksyen Counter Terrorism (E8) என்ற பெயரில் இயங்கும் இப்பிரிவிற்கு தலைமை உதவி இயக்குன ராக நான் தலைமையேற்றுள்ளேன். கே: நமது நாட்டின் அனு பவம்தான் என்ன? ப:பயங்கரவாதிகள் மருட்டல் என்பது மலேசியாவிற்கு ஒரு புதிய விவகாரம் அல்ல. 1949லிருந்து 1989ஆம் ஆண்டு வரை அரசை கவிழ்ப்பதற்காக கொரில்லா போர் முறையினை கையாண்ட கம்யூனிஸ்டுகளை நாம் களை எடுத்துள்ளோம். உயிர் இழப்பு விலை மதிப்பு இல்லா ஒன்று. தங்களின் இன்னுயிரை பணயம் வைத்து கம்யூனிஸ்டுகளின் மத்தியில் வேவு பார்த்தவர்கள் காவல் துறையினர். உயிர் இழந்த 2083 பேரில் 1,444 பேர் காவல் துறையினர். கே: ஆலய உடைப்புக்கும் பயங்கரவாதிகளின் நடவ டிக்கைக்கும் சம்பந்தம் உள்ளதா? ப:ஈப்போவில் ஓர் ஆலய உடைப்பு நிகழ்ந்துள்ளது. மனநிலை கார ணமாக ஆடவர் ஒரு வர் செய்த கைங்கரி யம் இது. இதற்கும் பயங்கர வாத அமைப்புக் கும் எவ்வித தொடர்பும் இல்லை என்று எங்களின் உளவுத்துறை தகவல்கள் சுட்டிக்காட்டுகின்றன. (continue- tomorrow)


செஸ் தொடரில் இந்திய வீராங்கனை ஹரிகா வெற்றி!

ஐஸ்லாந்தில் நடக்கும் செஸ் தொடரில் இந்திய வீராங்கனை ஹரிகா, 3ஆவது வெற்றியை பதிவு செய்தார். ஐஸ் லாந்தில், சர்வதேச செஸ் தொடர் நடக்கிறது. இதன் 4ஆவது சுற்றில் இந்திய கிராண்ட் மாஸ்டர்ஸ் ஹரிகா துரோனவள்ளி, இங்கிலாந்தின் மார்டின் பர்ரோஸ் மோதினர். இதில் வெள்ளை நிற காய்களுடன் விளையாடிய ஹரிகா, 30ஆவது நகர்த்தலின் போது வெற்றி பெற்றார். மற்ற 4 ஆவது சுற்றுப் போட்டிகளில் இந்தியாவின் அபஜீத் குப்தா, விதித் சந்தோஷ் குஜராத்தி வெற்றி பெற்றனர். நான்கு சுற்றுகளின் முடிவில் 3 வெற்றி, ஒரு டிரா என 3.5 புள்ளிகளுடன் ஹரிகா 13வது இடத்தில் உள்ளார். இந்தி யாவின் விதித் சந்தோஷ், அபஜீத் குப்தா தலா 4 புள்ளிகளுடன் முறையே 4, 5ஆவது இடங்களில் உள்ளனர்.


இன்று கேமரன் மலையில் வாக்களிப்பு. வேட்பாளர்களிடையே கடுமையான போட்டி

கேமரன் மலை,

கேமரன் மலை நாடாளுமன்றத் தொகுதிக்கான இடைத்தேர்தல் இன்று நடைபெறும் வேளையில், அங்கு பாது காப்பை நிலைநிறுத்துவதற்கு சுமார் 1,148 போலீஸ் அதிகாரிகள்  கடமையில் ஈடுபடுத்தப்பட்டுள்ளனர். கடந்த பொதுத்தேர்தலில் தேசிய முன்னணி இத்தொகுதியைக் கைப்பற்றியது. எனினும் ஊழல் குற்றச்சாட்டின் பேரில் அதன் வேட்பாளர்  டத்தோ சி.சிவராஜின் அந்த வெற்றி செல்லாது என தேர்தல் நீதிமன்றம் தீர்ப்பளித்ததுடன், அங்கு போட்டியிடும் தகுதியையும் அவர் இழந்தார்.

Read More: Malaysia Nanban Tamil Daily on 26.1.2019


ஊழல்களை அம்பலப்படுத்துவதில் என்ன தவறு?  அன்வாருக்கு கிட் சியாங் பதிலடி.

பெட்டாலிங் ஜெயா,

ஊழல்களை அம்பலப்படுத்துவதற்காக கடுமையாக விமர்சிக்கப்படும் நிதியமைச்சர் லிம் குவான் எங்கிற்கு ஆதரவாக ஜசெக மூத்த தலைவர் லிம் கிட் சியாங் நேற்று களத்தில் இறங்கினார்.ஊழல்களை புத்ராஜெயா அம் பலப்படுத்துவது ஒரு சிறந்த நடவடிக்கையே என்று அவர் கூறினார்.அவர்கள் ஊழல்களை வெளிப்படுத்துவது சரியான செயலே. பாதகமான, தவறான முடிவுகள் எடுக்கப்பட்டுள்ளன. தவறான செயல்கள் கண்டிப்பாக பகிரங்கப்ப டுத்தப்பட வேண்டும் என்று அவர் செயதியாளர்களிடம் கூறினார்.

Read More: Malaysia Nanban Tamil Daily on 21.6.2018


சிறார்கள் துன்புறுத்தப்படுகிறார்களா?

குழந்தை காப்பகங்களிலும் பராமரிப்பு இல்லங்களிலும் துன்புறுத்தல் சம்பவங்கள் நிகழுமானால், அதுகுறித்து சம்பந்தப்பட்ட தரப்புகள், உடனே புகார் செய்யலாம் என்று துணை மகளிர் மேம்பாட்டு அமைச்சர் டத்தின் படுகா சியுவ் மெய் பன் அறைகூவல் விடுத்துள்ளார். மேலும் புகார்களை தமிழ் மொழி யிலேயே அனுப்பலாம் என்று துணையமைச்சர் நாடாளுமன்ற மேலவையில் தெரிவித்தார். புகார்களை பெறும் பிரிவு 24 மணி நேரமும் இயங்குகிறது. பரிவுமிக்க எண் 15999 வழியாக புகார்களை அனுப்பி வைக்கலாம். விவகாரம் அவசர அவசி யமானது என்று புகார் வழி தெரிய வந் தால் சமூக நல இலாகா உடனே நடவடிக்கை எடுக்கும். குழந்தை வளர்ப் பகங்கள், பராமரிப்பு இல்லங்களை நடத்துவோர், சம்பந்தப்பட்ட சட்ட விதிகளை கடைப் பிடிக்க வேண்டும். சிறுவர் சிறுமியர் பாதுகாப் பிற்கு அதீத முக்கியத்துவம் தரப்பட வேண்டும். கண்காணிப்பு கேமராக்களை பொருத்துவது கட்டாயமான ஒன்று. குழந்தை வளர்ப்பகங்கள் தரமான சேவையை வழங்குவது முக்கியம். சட்டவிதிகளை மீறும் இல்லங் களுக்கு இலாகா எழுத்துப்பூர்வ உத்தரவுகளை பிறப்பிக்கும். 9 குழந்தை வளர்ப்பகங்கள் மற்றும் மூன்று பராமரிப்பு இல் லங்கள் மீது நடவடிக்கை எடுக்கப்பட்டுள்ளது. 30 நாட்களுக்கு இழுத்து மூடப் பட்ட இல்லங்களும் உண்டு, 83 குழந்தை வளர்ப்பகங்கள், 18 பராமரிப்பு இல் லங்கள் ஆகியவற் றின் பதிவும் ரத்தாகியுள்ளது. சிறார் சட்டத்திருத்தம் இவ் வாண்டு ஜனவரி முதல் அம லுக்கு வந்துள்ளது. உடல் ரீதியில் மற்றும் மன ரீதியில் சிறார்களுக்கு பாதிப்பு விளைவிக்கும் குற்றவாளிகளுக்கு கடுமையான தண்டனை. சட்டத் திருத்தம் இதற்கு வகை செய்கிறது.


அரசுகள் மீதான வெறுப்பின் உச்சமே சசிபெருமாள்களும் டிராபிக் ராமசாமிகளும்!

சென்னை, மத்திய மாநில அரசுகளின் செயல்பாடுகளும் கொள்கைகளும் மக்களின் நலனுக்கு எதிராக இருக்கும்போது பொதுமக்களில் சிலரே வெகுண்டெழுந்து போராட்டக்காரர்களாக உருமாறும் நிலை உருவாகிறது. இவ்வாறான அரசின் தவறான கொள்கைகள்தான் சசிபெருமாள், டிராபிக் ராமசாமி போன்ற போராளிகளை உருவாக்குகிறது. தமிழக அரசு, மூலை முடுக்கெல்லாம் டாஸ்மாக் கடைகளை நடத்தி வந்தது. தமிழக அர்சின் பிரதான வருமானமாக டாஸ்மாக் நிறுவனத்தின் வரு வாயே இருந்தது. ஆனால், டாஸ்மாக்கில் தினமும் குடித்து, குடிக்கு அடிமையானவர்கள் பெரும்பாலும் ஏழை மற்றும் நடுத்தர குடும்பங்களைச் சேர்ந் தவர்களாக இருந்தனர். ஒரு குடும்பத் தலைவனின் வருமானத்தில் பெரும் பகுதி டாஸ்மாக் கடைக்கே சென்றது. இதனால் வருமான இழப்பு ஏற்பட்டது இல்லாமல், அவர்கள் குடிக்கு அடிமையாகி நோயாளிகளாக மாறினார்கள். குடிக்கு அடிமையாகி மரணமடைபவர்களில் எண்ணிக்கை உத்தரப்பிரதேசத் துக்கு அடுத்து தமிழகத்தில் தான் அதிகம். சசிபெருமாள் போராட்டம் அரசிடம் பலரும் டாஸ்மாக்கை மூட வேண்டும்; மதுவிலக்கை அமுல்படுத்த வேண்டும் என கோரிக்கைவிடுத்தும் அரசு கண்டுகொள்ளவில்லை. இந்த நிலையில்தான் காந்தியவாதி சசிபெருமாள் கடந்த 2015ஆம் ஆண்டு ஜூலை மாதம் 27ஆம் தேதி, டாஸ்மாக் கடைகளை மூட வேண்டும் என வலி யுறுத்தி கன்னியாகுமரி மாவட்டம், உண்ணாமலை கடை என்னும் பகுதியில் செல்போன் கோபுரம் மீது ஏறி போராட்டம் நடத்தினார். உச்சநீதிமன்றம் மூடிய டாஸ்மாக் கடைகள் ஆனால், அவரை போலீசார் செல்போன் கோபுரத்திலிருந்து கட்டாயப்படுத்தி இறக்கியபோது மூக்கிலும் உடலின் பல பகுதியிலும் இருந்து ரத்தம் வெளியேறி மரணமடைந்தார். போலீசாரின் அராஜகப்போக்கால் மரணமடைந்த சசிபெருமாளின் சாவுக்கு இது வரை நீதிகிடைக்கவில்லை. ஆனால், உச்சநீதிமன்றத்தின் தீர்ப்பால் 3321 டாஸ்மாக் கடைகள் மூடப்பட்டன. இது கூட சசிபெருமாள் போராட்டத்துக்கு கிடைத்த வெற்றி எனத்தான் கருத வேண்டும். அரசை எதிர்க்கும் டிராபிக் ராமசாமி என்னும் தனிமனிதன் அரசின் பல்வேறு திட்டங்களை எதிர்த்து தளராது போராட்டம் நடத்தி வருகிறார் 80 வயதைக் கடந்த டிராபிக் ராமசாமி. சாலைகளில் பேனர் வைக்கத் தடை, மீன்பாடி வண்டிகளை பயன்படுத்த தடை என பல்வேறு விஷயங்களை எதிர்த்து தனிமனிதராகப் போராட்டம்ந் நடத்தினார். ஆனால் அதற்காக பலமுறை அவர் தாக்கப்பட்டார். குடும்பத்தை பிரிந்தார். ஆனால் இன்னும் பல போராட்டங்களைச் செய்து வருகிறார். எடப்பாடி அரசுக்கு எதிராக நேற்று கட்டிடத்தில் ஏறி போராட்டம் நடத்தினார். தற்போது சுதந்திரப் போராட்டம் நடக்கிறதா? இப்படி டிராபிக் ராமசாமி, சசிபெருமாள் மட்டுமில்லாது நெடுவாசல், கதிராமங்கலம் உள்ளிட்ட ஊர்களில் ஒவ்வொரு பொதுமக்களும் போராளிகளாக உருவாகி வருகிறார்கள். ஆக, மத்திய, மாநில அரசுகளின் தவறான கொள்கைகளும் திட்டங்களும் சசிபெருமாள்களையும் டிராபிக் ராமசாமிகளையும் சுதந்திரம் பெற்ற 70 ஆவது ஆண்டில் அதிக அளவு உருவாக்கிக்கொண்டிருக்கிறது என்றே கொள்ள வேண்டும்.


தியான் சுவாவிற்கு 3 மாதச் சிறை!

13ஆவது பொதுத் தேர்தலுக்குப் பின்னர் ஆற்றிய உரையின்போது தேச நிந்தனை சொற்களை பயன்படுத்தியதற்காக குற்றவாளி என தீர்ப்பளிக்கப்பட்ட பத்து நாடாளுமன்ற உறுப்பினர் தியான் சுவாவிற்கு மூன்று மாதச் சிறைத் தண்டனையும் 1,800 வெள்ளி அபராதமும் விதிக்கப்பட்டன. ஓராண்டுக்கும் குறைவான சிறைத் தண்டனையும் 2,000 வெள்ளிக்கும் குறைவான அபராதமும் விதிக்கப்பட்டதால், தியான் சுவா தனது நாடாளுமன்ற பதவியை தக்க வைத்துக் கொண்டார். ஓராண்டுக்கும் கூடுதலான சிறைத் தண்டனையும் 2,000 வெள்ளிக்கும் கூடுதலான அபராதமும் விதிக்கப்பட்டிருந்தால் அவர் தனது நாடாளுமன்ற உறுப்பினர் பதவியை இழந்து இருப்பார். பிகேஆர் உதவித் தலைவருமான தியான் சுவாவிற்கு எதிரான குற்றச்சாட்டை அரசாங்கத் தரப்பு சந்தேகத்திற்கு இடமின்றி நிரூபித்து இருப்பதாக செஷன்ஸ் நீதிமன்ற நீதிபதி ஸுல்கர்னாயின் ஹசான் தீர்ப்பளித்தார். ஜனநாயக முறையில் தேர்ந்தெடுக்கப்பட்ட ஓர் அரசாங்கத்தைக் கவிழ்க்கும் உள்நோக்கத்துடன் தியான் சுவா தேச நிந்தனை வார்த்தைகளைப் பயன்படுத்தி இருப்பதாக அவர் மேலும் கூறினார். சுவா சார்பில் பிகேஆர் வழக்கறிஞர்கள் என்.சுரேந்திரனும் லத்தீபா கோயாவும் ஆஜராகினர். அரசாங்கத் தரப்பில் டிபிபி ஜுலியா இப்ராஹிம் வாதாடினார். தேச நிந்தனைச் சொற்களைப் பயன்படுத்தியதாக 2013 மே 29ஆம் தேதி தேச நிந்தனைச் சட்டத்தின் 4 (1)(6) பிரிவின் கீழ் சுவா குற்றஞ்சாட்டப்பட்டார். 2013 பொதுத் தேர்தல் முடி வடைந்தவுடன் அவர் கோலாலம்பூர் சீனர் அசெம்பிளி ஹாலில் உரையாற்றியபோது இந்தக் குற்றத்தைப் புரிந்ததாக கூறப்பட்டது.


ஊழல்வாதிகள் வெற்றிபெற்றாலும் பிடிப்போம்.

(புத்ராஜெயா) ஊழல்வாதிகள் பொதுத் தேர்தலில் வெற்றி பெற்றாலும்கூட அவர்களைப் பிடிப்போம் என்று மலேசிய ஊழல் தடுப்பு ஆணையம் (எம்ஏசிசி) சூளுரைத்துள்ளது. ஊழல் பேர்வழிகளை விட்டுவிடக் கூடாது என்ற அடிப்படையில், ஊழல் மற்றும் அதிகார அத்து மீறல் போன்றவற்றில் சம்பந்தப்பட் டவர்களை தவிர்த்து களங்கமற்ற தலைவர்களை தேர்ந்தெடுங்கள் என்று மலேசிய ஊழல் தடுப்பு ஆணையத்தின் தலைவர் டத்தோ ஸுல்கிப்லி அக மட் வாக்காளர்களுக்கு ஆலோசனை கூறியுள்ளார். மலேசிய ஊழல் தடுப்பு ஆணையத்தின் தலைமை ஆணையராக கடந்த ஜூலையில் பதவி ஏற்ற அவர், தாம் தேர்தலுக்குப் பின்னர் கடும் நடவடிக்கைகள் எடுக்கத் தயக்கம் காட்டப்போவதில்லை என்றார் அவர். மேலும், ஊழல் தடுப்பு ஆணையம் பொதுநலம் காப்பதில் அதன் கடப்பாட்டைக் கட்டிக்காக்க வேண்டும் என்பதில் உறுதியாக இருப்பதாகவும் அவர் தெரிவித்தார். பொதுத் தேர்தலுக்கு வழிவிடும் வகையில் நாடாளுமன்றம் கலைக்கப்பட்ட பின்னர், நான் ஒரு கடுமையான அறிக்கையை வெளியிடுவேன். இது ஏனென்றால் அரசியல்வாதிகள் தூயவர்களாக இருக்க வேண்டும். அதிகாரம் பெற்றதும் சிலர் ஊழல்வாதிகளாகி விடுகிறார்கள் என்று ஸுல்கிப்லி மேலும் கூறினார். நேற்று புத்ரா ஜெயாவில் உள்ள மலேசிய ஊழல் தடுப்பு ஆணைய தலைமையகத்தில் பத்திரிகையாளர்களுடன் நடத்திய சந்திப்பின் போது அவர் இந்த உறுதியை அளித்தார். மக்களுக்காக ஒதுக்கப்படும் ஒதுக்கீடுகள் மக்களிடமே சென்று சேர்வது அவசியம் என்று மலேசிய ஊழல் தடுப்பு ஆணையத்தின் தலைமை கமிஷனர் டத்தோ ஜுல்கிப்ளி வலியுறுத்தினார். இந்திய நீல பெருந்திட்டத்தின் கீழ் மற்றும் பெல்டா, பெல்க்ரா போன்றவற்றுக்கு ஒதுக்கீடுகள் செய்யப்படுகின்றன. ஒதுக்கீடு செய்யப்படும் தொகையின் பயனும் பலனும் உரிய மக்களுக்கு சென்று சேருவதில்லை. இவ்விஷயத்தில் நிதி நிர்வகிப்பு ஒழுங்காகவும் முறையாகவும் இருக்க வேண்டும். இதில் அதிகார துஷ்பிரயோகம் ஏற்பட்டால் இதுவும் ஒரு விதமான ஊழ லாகும். மலேசிய ஊழல் தடு ப்பு ஆணையம் இவற்றை எல் லாம் கண்காணிக்கும் என்று டத்தோ ஜுல்கிப்ளி தெரிவித்தார். இந்த பெருந்திட்டத்தின் வழி இந்தியர்களுக்கு உதவ பிரதமர் எண்ணங் கொண்டு ள்ளார். ஊடகத்துறையினரிடம் ஏறத்தாழ 3 மணி நேரம் நடை பெற்ற கலந்தாய்வில் தலைமை கமிஷனர் பல விஷ யங்களை இழையோட விட் டார். ஊழலை வெறுத்து ஒதுக் கும் கலாச்சாரம் மக்கள் மத்தி யில் மேலோங்க வேண்டும். லஞ்சம் வாங்குவதும் குற்றம். லஞ்சம் கொடுப்பதும் குற்றம். தலைமை கமிஷனராக டத்தோ ஜுல்கிப்ளி பொறுப்புக்கு வந்த பிறகு அவர் அதிரடி நடவடிக்கை எடுத்து வருவதை பலர் பாராட்டினர். ஊழலை எதிர்த்து போராடுவதில் ஆணையத்திற்கு ஊடகத்துறை உறுதுணையாகவும் அருந்துணையாகவும் பெருந்துணையாகவும் இருக்க இயலும். மக் களின் எதிர்பார்ப்பு அதிகமாக இருக்கிறது. அதற்கேற்ப மலேசிய ஊழல் தடுப்பு ஆணையம் செயல்பட வேண்டியுள்ளது. ஆணையத்தி ற்கும் மக்களுக்கும் இடையே உள்ள நம்பகத்தன்மை, நம்பிக்கை அளவு முழுமைப் பெற வேண்டும் என்பது நம் அனைவரின் எதிர்பார்ப்பு. ஊழலின் தாக்கம் ஒட்டு மொத்தாக அனைத்து அளவிலான சமூகத்தை பாதிக்கும். இத்தகைய எதிர்மறையான தாக்கத்திலிருந்து எவருமே தப்பிக்க இயலாது என்றும் டத்தோ ஜுல்கிப்ளி கூறினார். கையூட்டால் வீடு விலையேற்றம் ஒரு வீடு நிர்மாணிப்புப் பணி தொடர்பில் இதர காரியங்களை துரிதமாக சாதிப்பதற்கு சம்பந்தப்பட்ட தரப்புகளுக்கு கையூட்டு வழங்கப்படுகிறது. இதனால் வீட்டு விலையில் வில்லங்கம் ஏற்படுகிறது. கையூட்டு கொடுப்பதால் அதனை எல்லாம் வீடு வாங்குவோர் தலையில் கட்டி விடுகிறார்கள். அதாவது 20 முதல் 30 விழுக்காட்டிற்கும் கூடுதலாக வீட்டு விலை இருக்கிறது. மலேசிய ஊழல் தடுப்பு ஆணையம் இதுபோன்ற விவகாரத்தை இப்போது ஆராய்ந்து வருகிறது. தகவல் தருவோருக்கு பாதுகாப்பு ஊழல் நடவடிக்கை சம்பந்தமாக தகவல் தருவோருக்கு மலேசிய ஊழல் தடுப்பு ஆணையம் தக்க பாதுகாப்பு வழங்கும். சம்பந்தப்பட்ட நபரின் விவரம் பரமரகசியமாக வைத்திருக்கப்படும். புலனாய்வு பத்திரிகையாளர் தேவை ஒரு விவகாரத்தை ஊடகத் துறை ஆக்ககரமான வழியில் பூதாகரமாக்கும்போது அந்த விவகாரத்திற்கு விடியல் பிறக்கிறது. துன் டாக்டர் மகாதீர் காலத் தில் ஊடகத்துறை அரசியலமைப்பு சட்ட நெருக்கடியினை முன்னிலைப்படுத்தி மக்கள் முன்பு வைத்தபோது அதற்கு தக்க தீர்வு ஏற்பட்டது. எனவே பத் திரிகைத் துறையின் பணி மகத்தானது என்பதனை தான் இங்கு சுட்டிக்காட்ட விரும்புவதாக டத்தோ ஜுல்கிப்ளி குறிப்பிட்டார். வேட்பாளர் தேர்வு எங்கள் பணியல்ல அரசியல் கட்சிகள் எந்த வேட்பாளரை நிறுத்த வேண்டும் என்று கூறுவதும் எங்களின் வேலை அல்ல. வேட்பாளர்களை நிறுத்துவதற்கு முன்பாக இவர்க ளின் பின்னணி எப்படி உள்ளது என்பதில் தக்க வழிகாட்டுதலை வழங்க ஆணையம் ஆயத்தமாக இருக்கிறது. இதனை ஒரு கட்டாயமான முறையாக்க நாங்கள் தயாராக இல்லை. இவ்வாறு செய்வதும் ஆணையத்தின் அதிகார வரம்பிற்கு அப்பாற்பட்டது. மற்றொரு விஷயத்தையும் டத்தோ ஜுல்கிப்ளி விவரித்தார். ஊழல் நடவடிக்கை பற்றி நாங்கள் விசாரணை செய்கிறோம். பிறகு அறிக்கையினை சமர்ப் பிக்கிறோம். பிறகு இறுதி முடிவு எடுப்பது நீதிமன்றத்தை பொருத்தது. எனவே இத்தகைய அதிகாரத்தையும் நாங்கள் கையில் எடுத்துக் கொண்டால் அது அதிகாரப் பிரிவு முறையிலுள்ள தலையீட்டு வரம்பினை மீறுவதாக அமையும். ஊழலை நீரிழிவு நோயுடன் ஒப்பீடு செய்யப்பட்டது. இதனை முற்றாக ஒழிக்கப்படாவிட்டாலும் கூட இதனை வெகுவாக கட்டுப்படுத்த இயலும் என்று கருத்தாய்வில் தெரிவிக்கப்பட்டது. ஊழல் தடுப்பு - பத்திரிகையாளர் குழு ஒன்றும் இறுதியில் அமைக்கப்பட்டது.


ஜெர்மனி கோல் காவலர் மரணம்!

முன்னாள் ஜெர்மனி கால்பந்து கோல்காவலர் ஹான்ஸ் தில்கோவ்ஸ்கி

மரணமடைந்தார்.

கடந்த 1957-67இல் மேற்கு ஜெர்மனி கால்பந்து அணியின் கோல்காவலராக ஹான்ஸ் தில்கோவ்ஸ்கி

இருந்தார்.

மேற்கு ஜெர்மனி அணிக்காக 39 போட்டியில் விளையாடிய இவர், வெஸ்ட்பாலியா ஹெர்ன் (1955-62, 219 போட்டி), போருசியா டார்ட்மண்ட் (1963-67, 81 போட்டி) உள்ளிட்ட கிளப் அணிகளுக்காகவும் பங்கேற்றுள்ளார்.

கடந்த 1966இல் இங்கிலாந்தில் நடந்த பிபா உலகக் கிண்ண இறுதிப் போட்டியில் இங்கிலாந்து, மேற்கு ஜெர்மனி அணிகள் மோதின. 90 நிமிட முடிவில் போட்டி 2-2 என சமநிலையில் இருந்தது.

கூடுதல் நேரத்தில் (98ஆவது நிமிடம்) இங்கிலாந்தின் ஜெப் ஹர்ஸ்ட் தூக்கி அடித்த பந்து,

கோல் கம்பத்தில் பட்டு, கோல் லயன் மீது விழுந்தது. இது கோல் என அறிவிக்க சர்ச்சை எழுந்தது. இப்பந்தை கோல்காவலர் தில்கோவ்ஸ்கி தடுக்க தவறியதால் இங்கிலாந்து அணி 4-2 என்ற கணக்கில் வெற்றி பெற்று உலக சாம்பியன் பட்டத்தை கைப்பற்றியது.

ஓய்வுக்கு பின் சில உள்ளூர் கிளப் அணிகளுக்கு நிர்வாகியாக (1970-1981) பணியாற்றினார். இந்நிலையில் வயது முதிர்வு மற்றும் உடல் நல குறைவால் தில்கோவ்ஸ்கி மரணமடைந்தார்.